Bi pertsona atxilotu dituzte ustez Bergaran lapurtzeagatik | Mondraberri Arrasateko Ataria\nHasiera Laburrak Bi pertsona atxilotu dituzte ustez Bergaran lapurtzeagatik\nErtzaintzak jakitera eman duenez, altzairu-fabriketatik galdaketako materialak lapurtzen espezializatutako talde bat desegin du. Bergaran eta Elorrion denera 11 lapurreta egitea leporatzen die bi atxilotuei, eta beste biri eginbideak ireki dizkio.\nAste honetan desegin duten taldearen helburua “enpresa metalurgiko handiak, galdaketan eta metalen aleazioan erabiltzen diren balio handiko burdinazko materialen deposituak zituztenak, ziren”.\n“Zaintza presentzial gutxi izaten zutela aprobetxatuz, langileen lekua hartuta, eta kaskoak, maskarak eta eskularruak jantzita, sartzen ziren instalazioetan, elementu horiek lagungarriak baitzitzaizkien ezkutuan pasatzeko”.\n“Kasurik gehienetan goizaldean jarduten zuten, txanda-aldaketak aprobetxatuz, barrutian inor konturatu gabe ibiltzeko. Gainera, enpresetako makinak, hau da, orga jasotzaileak, dibidietak eta bestelako baliabideak, erabiltzen zituzten lapurtutakoa mugitzeko. Gero, materiala furgonetetan garraitzen zuten”.\nIkerketa joan den “apirilean hasi zuen Ertzaintzak, Sestaoko Ertzain-etxeko mugapean jazotako gertaera baten berri izan zuenean eta urtarrilean Bergarako enpresa batean izandako 50 piezaren lapurretarekin lotu ahal izan zuenean”.\nIkerketaren ondorioz, “agenteek jakin ahal izan zuten furgoneta bat zegoela inplikatuta lapurreta honetan eta beste furgoneta bat Bergarako lapurretan”.\nKasuaz arduratzen ari ziren agenteek “egiaztatu zuten inplikatutako ibilgailuak eskualdatu egin zituztela, bat NANa lapurtu zioten titular bati. Modus operandi bera ezin izan zuten bigarren furgonetarekin burutu, gestoriak ez baitzituen zegozkion kudeaketak egin nahi izan. Ibilgailuen transferentzia horiekin susmagarrien identifikazioa zailtzen saiatzen ziren”.\nDena den, “ikertzaileek furgonetetako baten gidaria, polizia aurrekariak zituen 30 urteko gizonezkoa, eta taldeko beste hiru kide, 31, 26 eta 29 urtekoak, identifikatu ahal izan zituzten”.\nHain zuzen, “joan den apirilean identifikatu zituzten Iurretako enpresa baten inguruan zokomiran zebiltzanean. Ibilgailu barruan erreminta batzuk, eskularruak, zerrak, walkie-talkieak, buffak, linternak eta lapurretetan erabil zitezkeen beste hainbat objektu aurkitu zituzten, eta, gainera, 11.125 euro billetetan”.\nIkerketak aurrera egin ahala, “agenteek jakin ahal izan zuten talde antolatua oso espezializatuta zegoela era honetako delituetan. Ertzaintzak aurtengo urtarriletik maiatzera bitartean Sestaoko, Elorrioko eta Bergarako altzairu-fabriketan eta burdinazko materiala biltegiratzen den enpresatan egindako 11 lapurretatan parte hartzea eta beste bi kasutan lapurreta egiten saiatzea leporatzen diete. Lapurtutako materialaren balioa 176.000 eurokoa da”.\nAgenteek herenegun (osteguna) atxilotu zituzten “taldeko bi kide, eta beste bi inputatu zituzten ikertu gisa”.\nAtxilotuak “Ertzaintzaren egoitzara eraman zituzten zegozkion eginbideak betetzeko, eta, ondoren, agintari judizialaren eskuetan jarri zituzten”.


Mikel Gonzalez: «Futbolaz gozatzen dut oraindik ere, beti egin dudan moduan» | Kirola | Berria\nMikel Gonzalez. AEK Larnakako jokalaria\n«Futbolaz gozatzen dut oraindik ere, beti egin dudan moduan»\nGonzalezek bi urterako kontratua sinatu du Zipreko taldearekin. Gustura egin du lehen hilabetea han, eta ondo egokitzen ari da taldera eta hirira. Andoni Iraola du entrenatzaile aro berri honetan.\nXabier Regil -\nZaragozan denboraldi on bat egin ostean, Mikel Gonzalezek (Arrasate, 1985) AEK Larnaka Zipreko taldean jarraituko du bere ibilbidea. Hilabete darama han, eta dagoeneko partida ofizialetan ere hasia da talde berriarekin.\nZer moduz doa denboraldi-aurrea? Hasia zara lehiatzen.\nOndo. Segituan hasi gara partida ofizialekin, Europa Ligako sailkapenarekin. Hona uztailaren 10ean heldu nintzen, hilabete bat daramat hemen eta erritmoa hartzen ari naiz. Bi partida jokatu ditut Europa ligarako sailkatzeko. Egia esan, oso pozik nago.\nNola iritsi zitzaizun Larnakaren deia?\nHasieratik interesa erakutsi zuen Larnakak. Aurreko denboraldian Zaragozan oso gustura egon ginen, bai ni eta bai nire familia. Esperientzia oso ona izan zen hura eta beste urte baterako kontratua nuen Zaragozarekin. Asko kostatu zitzaidan joateko erabakia hartzea. Realetik irten aurretik ere banuen gogoa atzerriko esperientzia bat bizitzeko: beste hizkuntza bat, beste kultura bat... Eta aukera hau etorri zitzaidanean hona etortzea erabaki nuen.\nZer moduz etxetik urruntzea?\nOndo. Lehenengo esperientzia etxetik kanpo Zaragozan izan nuen; baina etxetik kanpo egon arren, gertu zaude, 300 kilometro inguru dira. Esperientzia hura oso ona izan zen, familia eta ni oso eroso sentitu ginen. Hitz onak bakarrik ditut Zaragozaz, klubaz eta hiriaz. Hau apur bat urrunago dago. Mundu guztiak ondo hitz egin dit hiriaz eta klubaz; oraingoz, oso ondo doa hemengo egonaldia.\nFamilia ere zurekin eraman duzu?\nBai, egun hauetan Arrasaten daude, baina urtean zehar hemen egongo dira nirekin.\nBerriro futbolera itzuliz, zer moduzko taldea da AEK?\nTaldekide asko ezagutzen nituen, euren kontra jokatu nuelako Lehen edo Bigarren Mailan. Espainiako ligan jokatutako jokalari asko daude. Toño Ramirez atezaina, nirekin Realean egon zena, taldekidea dut berriro. Multzo polita dago, maila oneko jokalariz betea, eta, alde horretatik, harritu egin nau taldeak. Aurreko denboraldian Kopa irabazi zuten, eta azken urteetan bigarren gelditu dira Zipreko ligan. Europa ligatik oso gertu gelditu ziren iragan sasoian; azken atarikoetan kaleratu baitituzte azken bi denboraldietan.\nZeintzuk dira taldearen helburuak?\nKopa txapeldun izanda, eta ligan bigarren gelditu ondoren, sasoi honetan ere hor goian ibiltzea izango da helburua. Europa ligari dagokionez, bigarren atarikoan hasi da taldea aurten, eta orain hirugarrena falta zaigu [Bihar jokatuko dute Austrian hirugarren atarikoko joaneko partida, Sturm Grazen aurka].\nZer moduzko giroa duzue?\nOso giro ona. Hona etortzeko erabakia hartu nuenean, giroari buruz oso ondo hitz egin zidaten, eta horrek animatu egin ninduen. Leku askotako jendea dago aldagelan: Txipreko jokalariak, brasildarrak, mazedoniarrak, Boli Kostako jokalari bat ere bada. Hemen daramadan hilabetean oso gustura sentitu naiz, egokitzapena erraza izaten ari da.\nEzagunak edukitzeak lagunduko zuen egokitzapenean, ezta?\nOso lagungarria da kanpora zoazenean bertan urte batzuk daramatzan jendea edukitzea. Taldekide batzuek bospasei urte daramatzate hemen, eta sor daitekeen edozein zalantzatarako ere mesedegarria da. Egokitzapen horretan taldekideak eta kluba oso gainean dauzkat, eskertzeko zerbait da. Asko ari zaizkit laguntzen.\nZipren greziera eta turkiera dira hizkuntza ofizialak. Zuek aldagelan zein hizkuntza erabiltzen duzue?\nOro har, ingelesa erabiltzen dugu, baina gaztelera ere asko entzuten da; izan ere, taldekideon erdiek baino gehiagok gazteleraz dakigu.\nAndoni Iraolaren lehen esperientzia da entrenatzaile lanetan. Zer moduz ikusten duzu?\nOso ondo ikusten dut bere lehen urtea izateko. Nire ustez, lehenengo urtea beti izango da zaila, baina oso eroso ikusten dut lan berri horretan. Bera ere Ilusio handiarekin; erronka honetarako prest dagoela uste dut.\nZerk erakarri zaitu Zipretik?\nBanuen kanpora irteteko gogoa. Europarako sailkatzeko aukera izatea motibazio bat da; txapelketaren bat irabaztetik gertu egotea ere erakargarria da. Alor profesionaletik kanpo ere alde on ugari ditu Ziprek: eguraldi ona dago, klima mediterraneoa, seme-alabek ere hemen heziketa ona jaso dezaketela esan zidaten. Horren guztiaren seinale da hona etortzen direnek urte asko egiten dituztela hemen.\nAri al zara Realari kasu egiten?\nAri naiz. Zaragozari eta biei kasu egiten diet hemendik.\nZer itxura hartzen diozu?\nRealak oso talde ona du. Duela urte batzuetatik oinarriak ondo ezarrita dauzka; itxura ona hartzen diot aurten taldeari. Ikusi da aldaketa bat egon dela bai kirol zuzendaritzan bai organigraman. Jokalariei dagokienez, berriz, ez da egon horrenbesteko aldaketarik; denboraldi ona egingo du.\n32 urte dituzu. Oraindik soka luzea gelditzen al zaizu?\nBadakit geroz eta gutxiago gelditzen zaidala, baina hona etorri banaiz futbolean jokatzeko da. Futbola beti bizi izan dudan moduan, nire onena ematen. Gogotsu eta ondo nago; ondo ez banengo, ziurrenik ez nuke futbolean jokatzen jarraituko. Edo neure burua ez banu ondo ikusiko ez nintzateke Ziprera etorriko. Sasoi onean nago, bi urterako kontratua daukat Larnakarekin. Ez dakit noiz arte egongo naizen, baina oraingoz, hemen daramadan lehen hilabetean futbolaz gozatu egiten dut, beti egin dudan moduan. Garbi dut osasuna eta motibazioa dudan bitartean jarraituko dudala futbolean.\nErretiroa hartzean, futbolarekin lotuta jarraitzea gustatuko al litzaizuke?\nFutbola niri betidanik gustatu izan zait, eta futbolean jarraitzea plazer bat izango litzateke niretzat, baina horretarako balio egin behar da. Eta horretarako balio dudan jakiteko, probatu egin beharko dut. Gustatuko litzaidake alor horretan hezkuntza bat jasotzea. Ilusio hori badaukat.


Aginduak | Iritzia | Berria\nEspainiako Kontuen Auzitegian izan ditugu pasa den astean Gipuzkoako Hondakinen Kontsortzioko (GHK) aurreko legealdiko buruzagi ohiak. Iñaki Errazkin eta Ainhoa Intxaurrandieta- renganako elkartasun adierazpenez betetako egunak bizi izan ditugu, jende askorentzat ez baita bidezkoa euren jardun politikoan orduan hartutako erabakiak judizializatzearena. Are gehiago, pertsona hauen ustez mendekua ere bada egungo GHK-ko arduradun politikoak egiten ari direna, besteak beste milioi askoko zigorra ere jaso baitezakete auzipetuek.\nIazko urrian izan genuen orain gertatzen ari denaren berri, eta orrialde hauetan bertan utzi nuen idatzia ez nuela garbi ikusten auzitara jotzeko bidearen egokitasuna, besteak beste ez nituelako ondo ulertzen horretarako erabiltzen ari ziren arrazoietako batzuk, dirua desbideratzearena kasu. Denborak ez dizkit zalantza guztiak uxatu, baina orduan baino garbiago daukat ez dela auzitegietakoa biderik egokiena kasu honetan. Hartu zuten erabakiarekin bat ez egiteak ez duela esan nahi erabaki horrekin ustez sortutako galera ekonomikoaren zama euren gain erori behar denik.\nGogoratzen hasita, urriko arkupe hartan idatzi nuen beste zerbait ere ekarri nahi nuke hona. Orduan nioen bezala, ikusiak gara politikari eta alkate ohi auzipetuak lur jota, gupidarik gabeko jazarpenen biktima, ondorengoek agindutako enbargoak barne, epaileek arrazoia eman dieten arte. Ikusiak gara abokaturen bat ere epaiketa galdu ondoren onartzen berak abisatu zuela ez zegoela epaitegietara jotzeko motiborik, baina erantzuna jaso zuena erabaki politikoa zela aurrera egitearena, batek daki zertarako. Ez da, beraz, GHK-koena politikaren judizializazioaren lehen adibidea gure artean, nahiz eta batzuek hori sinetsarazi nahi diguten. Gertatzen da urratsa guk edo gure lagunek ematen dugunean herritarren interesen defentsan guztiz arrazoitua dagoela, baina guri —edo gure lagunei— egiten digutenean mendeku egarria besterik ez dela. Nahiz eta sarri kasu bertsuak izan.\nGaiak hartu duen indarragatik ikusi dut beharrezko orduan esan nituenak berrestea, baina, auzitegietako kontuak alde batera utzita, bereziki deigarri egin zaidana beste kontu bat da. Kontuen Auzitegian deklaratu dutenekiko elkartasuna adierazi dutenek behin eta berriz azpimarratu dute egun hauetan, 2011ko kanpainan herriari agindutakoa (hitza eman) herriak bueltan betetzeko agindu (enkargatu) ziela agintari berriei eta, ondorioz, hauek agindu (manatu) zutela erraustegia ez egitea. Boteprontoan entzunda, hutsik gabeko arrazoi borobila... egungo agintariek motibo handiagoarekin erabil dezaketena.\nEz daukat garbi, egun hauetan irakurri dudan bezala, hauteskunde haietan herritarren gehiengoaren agindua izan zenik erraustegia gelditzearena. Gipuzkoako Batzar Nagusi berrietan 51tik 23 ordezkariren babesa zuen neurri horrek eta aldatzekotan bertan aldatu behar zen hiri hondakinak kudeatzeko indarrean zegoen plana. Gainera, uste dut nahiko onartua dagoela Bilduk urte hartan jaso zuen boto uholdea beste arrazoi batzuengatik izan zela batez ere. Baina, ados, GHK-n gehiengoa zuenez, onar dezagun hala zela eta, ondorioz, onar dezagun herriaren agindua bete zutela. Zein arazo dago, beraz, gaur egun agintean daudenek hiri hondakinen kudeaketaren inguruan eta erraustegiaren inguruan hartu dituzten erabakiak herriaren aginduz hartu dituztela onartzeko? GHK-n bai, baina Batzar Nagusietan gehiengorik ez izan arren erabaki zilegia izan zela diotenetako askok zergatik ukatzen diete orain zilegitasuna erabaki berriak hartzeko GHK-n izateaz gain Batzar Nagusietan ere gehiengoa dutenei?\nBitxia da agindu hitzak politikan ematen duen jokoa, bere esanahi ezberdinekin. Kanpainan gauzak agintzea gauza erraza da, hauteskundeak irabazitakoan erakundeetatik aginduak ematea ere ez hain zaila. Badirudi zailena herritarren aginduak ulertzea dela. Ez ditugu beti berdin ulertzen... edo ez ditugu beti berdin ulertu nahi.


Darcy Ribeiro - Wikipedia, entziklopedia askea.\nDarcy Ribeiro (Montes Claros, Minas Gerais, 1922ko urriaren 26a - Brasilia, 1997ko otsailaren 17a) brasildar antropologo, hezle eta politikaria izan zen. Brasilgo Hezkuntza eta Kultura ministroa izan zen.\nMontes Claros, 1922ko urriaren 26a\nBrasilia, 1997ko otsailaren 17a (74 urte)\nantropologoa, politikaria, idazlea, soziologoa eta eleberrigilea\nSoziologia eta politika-zientzietako ikasketak egin zituen, Sao Pauloko Unibertsitatean. 1947an Indiarren Babes Zerbitzuko ikertzaile eta etnologo gisa lanean hasi zen, eta etnologia sailaren buru izan zen, 1952tik 1956ra bitartean. 1953an Indiarraren Museoa sortu zuen. Hezkuntzaren munduan, Heziketa Ikerkuntza Zentroko eta Analfabetismoa Desagertzeko Kanpainaren Ikerkuntza Sozialen saileko zuzendari izan zen. 1961ean Hezkuntzako eta Kulturako ministro izendatu zuten, eta kargu horretatik Brasiliako Unibertsitatea sortu zuen. 1963tik 1964ra, Errepublikako lehendakaritzako Etxe Zibileko buru izan zen. Azkeneko urte horretan, gobernuaren kontra azpilanean aritu zen taldeak eskubide politikoak kendu zizkion.\nUruguaira erbesteratu zen, eta Txilen eta Perun bizi izan zen gero. Perun antropologia eskolak eman zituen, eta unibertsitateko irakaskuntza berritzen jardun zuen, gero. 1976an Brasiliako Unibertsitatean hasi zen berriro lanean, eta urrutiko hezkuntzarako oinarriak jarri zituen. Etnologo gisa, zenbait ikerketa egin zituen Brasileko indiar taldeen artean.\nBere azterketetan oinarrituta, indiarren erlijio, mitologia, hizkuntza eta kulturei buruzko liburu asko idatzi zituen: Proceso civilizador (1968, "Zibilizatzea"); Universidad necesaria (1969, "Ezinbesteko unibertsitatea"); Las Américas y la civilización (1970, "Amerikak eta zibilizazioa"); Teoría de la historia de Brasil (1972, "Brasileko historiaren teoria"); eta indiar mitologiari buruzko eleberri handi bat, Maíra (1976).\nWikimedia Commonsen badira fitxategi gehiago, gai hau dutenak: Darcy Ribeiro\nAzken aldaketa 17 otsaila 2019(e)an, 10:41(e)tan


Urduñako Udala - Historia\nUrduñaren historian bi alderdi hauek nabarmendu behar dira: hesi orografikoa, Urduña mendez mende sendo babestu duena eta Bizkaiko Jaurerriaren defentsan Urduña funtsezko gune bihurtu duena; eta kokapen geografikoa, Araba erdian kokatutako uharte bizkaitarra baita, Gaztelatik itsasorako bidean.\nLehenengo aipamen idatzia Alfontso III.aren kroniketan agertu zen eta VIII. mendeari dagokio, Alfontso I.a Katolikoaren garaiari. Erreferentzia idatzien aurrekoak dira inguruan aurkitutako historiaurreko arrastoak, Neolitikokoak eta Brontze Arokoak (K.a. 2000-400). La Choza zelaiko trikuharria izenez ezagutzen dira.\nXVIII. mende osoan Urduña Gaztelarekin lotzen zuen gurdibidea hobetzen ahalegindu ziren, eta azkenean, 1774. urtean bide berria inauguratu zuten. Aduanaren eraikina eginez osatu zen lan hura, Karlos II.aren eta Karlos IV.aren erregealdien artean. Aduana etxea funtzio horrekin 1792an hasi zen lanean, eta hiriko merkataritza salerosketen gune bihurtu zen laster.\nJoan den mendean, 1936ko gerraren ondorioz, armada frankistak gerra-presoentzako kontzentrazio- esparru bat eta presondegi nagusi bat ezarri zituen. 50.000 bat pertsona giltzapetu zituzten bertan bizitzeko baldintza penagarrian 1937tik 1941era. Horren guztiaren ondorioz, 225 lagun, gutxienez, hil egin ziren.\nIndustriaren garapena oso txikia izan zen hirian, baina neurri batean horrek bere ondareari eta baliabide historikoei edota ingurumen ondareari eusteko modua eman dio.


Varvara Jakovleva - Wikipedia, entziklopedia askea.\nVarvara Nikolaievna Jakovleva (errusieraz: Варвара Николаевна Яковлева) (1884 – 1941 edo 1944) errusiar boltxebikea izan zen.\nOriol, 1941eko irailaren 11 (56/57 urte)\npolitikaria, iraultzailea eta estatu-politikaria\n1904tik alderdi horren kide izan zen. 1906an, 1910an eta 1913an atxilotu egin zuten (azken bietan presondegitik ihes egin zuen), eta azkenik 1914an atxilotu eta Astrakhan hirira deserriratu zuten, 1916a arte. Askatu zutenean, Moskuko boltxebikeen antolakundeko idazkari kargua eman zioten. 1917ko urriaren 10ean, Alderdi Boltxebikearen Komite Zentralak matxinatzea erabaki zuen bileran, aktak jasotzeko arduraduna izan zen.\nUrriko Iraultzaren egunetan, Moskuko kaleko borroketan parte hartu zuen barrikadetan. 1918an, Brest-Litovskeko Ituna sinatzearen kontrakoa izan zen (ezkerreko komunistekin lerratu zen). 1918ko maiatzean, Txeka (Kontrairaultzaren eta Espekulazioaren Aurkako Errusia-Osoko Ohiz-kanpoko Komisioa) polizia sekretuan sartu zen, eta 1918ko maiatzetik 1919ko urtarrilera Txekako lehendakariorde (Dzerzhinskiren ondokoa) eta Petrogradeko Txekako buru izan zen.\nUrte horretako martxoan, 1919an, Hornikuntzarako Herri-Komisariotzaren goi-kargudun izan zen, beraz Errusiako Gerra Zibilan politikan garrantzia handia izan zuen, elikaduraren banaketa eta soberakinen konfiskazioa gerra irabazteko erabakigarriak izan baitziren.\n1920ko hamarkada hasieran, alderdiaren barneko ultraezkerreko joerarekin bat egin zuen, adibidez, sindikatuen inguruko eztabaidan. 1930tik 1937ra Sobietar Batasuneko Finantzetarako Herri Komisarioa (ministroa) izan zen. Hala ere, alderdiaren kontrako oposizio-zirkulu baten altxamendu planekin bat egiten zuela eta, 1937an atxilotu eta 1938an 20 urteko kartzela-aldiaz zigortu zuten, eta Bigarren Mundu Gerra zenean exekutatu zuten.\n↑ a b c d e Jakovleva, Varvara, K17 2017-05-16. CC0 Domeinu Publikoa\nAzken aldaketa 31 martxoa 2020(e)an, 02:46(e)tan\nOrriaren azken aldaketa: 31 martxoa 2020, 02:46.


Azkenengo proiektuaren aurkezpena! | zirikatzen\n← Langileriaren diktadura\nUriolan elkarrizketa →\nAzkenengo proiektuaren aurkezpena!\nmartxoa 16, 2016 atalean administratzailea -k publikatua\nHilabeteak daramazkigu Zirika Herri Gunean asteazken honetan (16) aurkeztuko dugun proiektuan lanean.\nEgoeraren eta Bilboko etorkizun sozio-produktiboaren analisia egin eta gero, argi ikus daiteke hirugarren sektorearen garrantzia gero eta handiagoa izango dela. “Kalitatezko” enplegua suntsitzen jarraituko da lan prekarioak sortzeko. Sozialista, feminista eta euskalduna izango den proiektu bat garatzen hasteko hain beharrezkoa dugun burujabetzatik gero eta urrunago kokatzen gaituen logika ekonomikoa elikatzen duten lan prekarioak.\nProzesu honek turismoaren gorakada dakar berarekin. Hutsik dagoen gainazaleko turismoa, Euskal Herritik badoana bere historia, kultura eta borrokak ezagutu gabe.\nEgoerari buelta ematen laguntzeko, Zirikatzen!ek “Free Bilbo” gida turistiko alternatiboa sortu dugu. Sakeleko telefonoentzako gida, Android plataforman eskuragarri egongo dena. Laguntzen ari zareten guztien lanari esker aplikazioa hainbat hizkuntzatan prestatzen ari gara (euskara, catalá, galego, italiera, alemaniera, ingelesa, frantsesa eta gaztelera).\nAsteazken honetan, martxoaren 16an, 19:30etan Zirikan APParen aurkezpena egingo dugu. Aurkezpena egiteko bi pertsona gonbidatu ditugu. Lehenengoa Baskale elkartetik dator eta turismo ereduen gainean hitz egingo digu; eta bigarrena Hiridunak taldetik eta feminista ikuspuntu batetik hirigintzak hirian duen eragina azalduko digu.\nBeste alde batetik, Euskal Herriko jai ereduaren zenbaki eta jardunaldietan lanean jarraitzen dugu. Udaberriko oporren ostean, gai honen inguruko beste mezu bat helaraziko dizuegu zuen iritzia eta ikuspuntuak jasotzeko.\nEskerrik asko zuen arretagatik eta asteazkenean ikusten dugu elkar!\nPost hau Free Bilbo, Uncategorized atalean publikatu zen. Gogokoetara gehitzeko lotura iraunkorra.


BIG Festibalerako sarrerak salgai dira jada! — Gaztezulo\nBIG Festibalerako sarrerak salgai dira jada!\nBIG Festibalerako sarrerak salgai dira jada! https://www.gaztezulo.eus/albisteak/big-festibalerako-sarrerak-salgai-dira-jada https://www.gaztezulo.eus/albisteak/big-festibalerako-sarrerak-salgai-dira-jada/@@download/image/big_festival_1392799689.jpg\nMetronomy, Placebo, Stromae, Gesaffelstein, Mr Oizo, Yodelice… Punta puntako nazioarteko artista ugari hurbilduko dira beste urte batez BIG Festibalera. Uztaiaren 16tik 20ra musikak hartuko ditu Miarritzeko hondartzak, kaleak, aretoak... Sarrerak salgai dira dagoeneko!\nBIG Festibalaren seigarren edizioa martxan da, pixkanaka, bertan izango diren artisten izenak konfirmatzen hasi baita antolakuntza, tartean, nazioarteko panorama musikaleko izan handiak: Metronomy lauko britainiarra, azken urtean milioi bat disko saldu dituen Stromae artista belgikarra, Loud Like Love zazpigarren diskoa besapean hartutako iritsiko den Londresko Placebo taldea, edota folk eta pop doinuen maisu den Yodelice bakarlari frantziarra.\nEuskal artistek ere izango dute heuren lekua jaialdian, oraindik taldeen izenak ezagutarazi ez dituzten arren. Iaz, esaterako, Anai Arrebak, John Berkhout, Grises, The Dedicated Nothing, Triz3ps, Alex Del Toro, 2Lovers DJs eta Odei igo ziren Miarritzeko eszenatokietara.\nUrtero bezala, hondartzako eszenatokia, Boite Big izeneko DJentzako taula eta hiriko hainbat areto egokituko dituzte emanaldietarako. Izan ere, musika ez ezik, uda giroa, janaria eta lasaitasuna uztartzen dituen jaialdia da BIG.\nEskuratu zure sarrera!\nEgun bakarreko, bi eguneko nahiz jaialdi osoko sarrerak eskuragai dira dagoeneko festibalaren web atarian, baita eszenatoki nagusira beharrean, soilik Boite gunera sartzeko aukera ematen dutenak ere. Prezioak 100 eta 15 euro artean daude. Sartu hemen eta erosi zurea!


NAFARROA BAIK UPN ETA PSN-REN AUTOKONPLAZENTZIA KRITIKATU DU, KRISI EKONOMIKOAREN EGOERARI AURRE EGITEKO GAI EZ DEN ETA IZAERA ANTISOZIALA DUEN ERRENTA KANPAINAREN AURREAN\nParlamentuko Ekonomia Batzordean koalizioko bozeramailea den Maiorga Ramirezek gogoratu du ondarearen gaineko zerga kendu izanak krisi ekonomiko honen aurrean egoera hobean daudenei mesede egiten diola, eta “400 euroko neurri fiskala delakoak ez duela errenta baxuenetan eraginik izango, eta, adibidez, langabetuei lagundu ahal izateko baliabideak gutxitzen dituela”.\n“Errenta kanpaina berriaren aurrean PSN eta UPNk adierazten duten autokonplazentzia ikusirik” Nafarroa Baiko Ekonomia bozeramailea den Maiorga Ramirezek bere jarrera kritikoa adierazi du “kanpaina honek izango dituen oinarrien aurrean; hau da, diseinu fiskal honek errenta altuenei mesede egiten dizkien eta aurreko legealdian Nafarroako Gobernuak gehiengoz ezarritako neurriak mantentzeaz gainera; momentu hauetan berriz ere talde honen alde egiten da ondarearen gaineko zerga kentzean”.\n“Era berean, 400 euroko legea deiturikoa ezartzen da, bere garaian Nafarroako Gobernuko presidenteak, Miguel Sanzek alegia, ‘afari baterako baino balio ez zuela’ esanez definitu zuen neurri hura. Baina, gogoratu beharra dago errenta baxuenek ez dutela neurri honekin etekinik izango, eta frogatu dela neurriak ez duela krisi uneetan kontsumoa pizten. Ondorioz, Nafarroa Baik esan zuen bezala, ez du ekonomia dinamizatuko”.


AEDONA autobusa Behobia - Donostia lasterketarako - AEDONA\nAEDONA autobusa Behobia - Donostia lasterketarako\nAEDONA autobusa Behobia – Donostia lasterketarako – BETEA\nUrtero, AEDONA klubetako bazkideen eta Behobia – Donostia lasterketan parte hartzen duten pertsona guztien eskura egunean Iruñetik joan eta bueltatzen den autobusa jartzen dugu.\nIzen emate ITXIAK\nBete inprimaki hau zure datuekin inskripzioa egiteko eta mezu elektroniko bat jasoko duzu inskripzioa osatzeko ordainketa datuekin. Oroitu inskripzioa soilik baliogarria izango dela ordainketa egin eta gero.\nGARRANTZITSUA: inskripzioa banakakoa da inprimaki honen bidez. Pertsona bakar batek ordainketa bat baino gehiago egiten baditu, posta elektroniko baten bidez adierazi behar da, parte-hartzaile guztien plazak baieztatzeko.\nAutobuseko plazaren prezioa: 15€ pertsona bakoitzarentzako\nBidaiaren antolaketa hurrengoa izango da:\n– 7:30 h. Iruñeako eraikin inteligenteetan\n– 8:45 h. Irun (Behobiara) ailegatzean seinalatutako aparkalekuan utziko dizuegu (mapa ikusi)\n– 15:30 h. Donostiako autobus geltokian hartuko dugu autobusa Iruñeara bueltatzeko\n– 16:30 h. Iruñeako eraikin inteligenteetara ailegatuko gara\nInformazio gehiago: https://www.behobia-sansebastian.com/


LONDRESEN IZAN GARA! | katxiporreta.com\nLONDRESEN IZAN GARA!\nLondresen izan gara bertako euskal etxean, hango eta hemengo euskaldunekin, jasoz eta emanaz, emanaz eta jasoz, euskarak eta Euskal Irriak mugarik ez dutelako. Mila esker zuen maitasunagatik, maite zaituztegu guk ere, katxiporreta!\n3 erantzun :) Zabaldu!: 3 erantzun maiderek dio\n2012ko Maiatzak 5 Aupa denoi!!!\nZe ondo pasa zenuten!! pozten gara horrelako irriak Londonen ikusi eta entzuteak!!!! Egia esan gu penetan gelditu ginen… gustora joango ginen zuekin…!!! Muxu handi bat!!!\n2012ko Maiatzak 5 ezkerrrik asko londresera etorrigatik eta guretzako kristona izan zen oxford etxean egindakoa uzte nuen nere semeak behin be ez zuela zeuri ikusibeharrik musu handi bat danontzako eta berdina jarraitu muak\n2012ko Maiatzak 12 hau eharra da nere lehengusuari maddiri asko guztatzen zaio pirritx eta porrotx porrotx puzkertia da eta pirritx berriz pampoxa eta pimpiriña .Muxu handi bat denoi. eta muxu handi bat denoi


Caterina Riva (1980, Italia), komisario eta idazlea da. Graduondoko ikasketak egiten zituen bitartean, Londres ekialdeko FormContent proiektuaren sortzaileetako bat izan zen, eta plataforma horretako erakusketa, performance eta argitalpen batzuen komisario ere izan zen (2007-2011). Zeelanda Berriko Aucklandi hiriko Artspace NZ erakundeko komisario eta zuzendari ere izan zen Riva (2011-2014); bertan, diziplina anitzeko programa publiko baten bidez, erakundearen irismena zabaltzea lortu zuen.\nEuropara itzuli denetik, lan egiteko formatu eta modu berriak bilatzen dabil, orain arte lortutako eskarmentu guztia kontuan hartzeko moduak, alegia. Erromako Instituto Svizzero di Roman zenbait proiektutan lan egin du (2015) eta RIVIERA proiektua garatu du Milanen; artearen, diseinuaren eta argitalpenaren esparruen arteko askotariko eskaintza daukan liburu denda (2016).\n"Les Limbes" izeneko erakusketa da bere proiektu berriena, La Galerie, Centre d’Art Contemporain, Noisy-le-Sec/Parisen ikusgai dagoena. Bertan, beste bost artisten laguntzarekin, erdibideko, marjinetako eta muturreko testuinguruetan dagoen potentziala aztertzen saiatu da.\nKomisariotza Programa: 1. Modulua 2016-06-20 > 2016-06-24


Berrirakurtzen ziklo berria prest da - Irutxuloko Hitza : Irutxuloko Hitza\nMaria Jose Telleria, Kulturako foru zuzendaria eta Beñat Sarasola, poeta eta literatur kritikaria Berrirakurtzen programaren aurkezpenean. (Argazkia: Gipuzkoako Aldundia)\nUdazken honetan ere bere bidea egiten jarraituko du Berrirakurtzen programak. Irakurketa erdigune duen zikloa da: hilero, artista ezagun bat gonbidatzen du eta hark zirrara eragin zion liburu bat aukeratuko du liburuaren gainean bere berrirakurketa aurkezteko. Denboraldi berrirako lau proposamen plazaratu dituzte. Lehenengo gonbidatua Oskar Alegria izango da, eta gaur bertan egongo da Koldo Mitxelenan, 19:30ean. Bere aita Jesus Alegriaren Artazu liburua berrirakurriko du. Alegriak kazetaritza ikasketak egin zituen, eta argazkilari eta zinemagilea da. Bidaia-erreportajeak idatzi ditu, eta Las ciudades visibles izeneko argazki proiektu artistikoaren autore da. Emak Bakia Baita izeneko lanarekin 70 jaialditan egon zen; bere lehenengo film luzea da, eta bilaketa bat du xede. Gaur egun Iruñeako Punto de Vista jaialdiko zuzendari artistikoa da.\nArtazu, Jesus Alegria Armendariz\nLes voyages aux Pyreness, Victor Hugo


Bilbao Orkestra Sinfonikoa Gerra Zibilean (2) – Klassikbidea\nIrakaslea eta musikan titulatua\nBilboko Orkestra Sinfonikoa gerra-hilabeteetan.\nBilbo Errepublikaren alde mantendu zen 1936ko uztailaren 18an jeneral faxistek estatu kolpea eman zutenean, Bizkaia, Gipuzkoa, Santander eta Asturiasekin batera. Inguruko beste herrialde batzuk, berriz, Burgos, Araba eta Nafarroa, kolpisten esku geratu ziren hasieratik, eta, horren ondorioz, penintsularen iparraldeko probintziak isolatuta gelditu ziren.\nEstatu kolpetik hiriaren erorialdira bitartean eguneroko bizitza eta antolamendu zibilari eusten saiatu ziren bilbotarrak eta beraien agintariak, eta baita ordena zibila bermatzen ere. Oro har, askatasun eta tolerantzia erlijioso handiak izan ziren eta baita ordena zibil aparta ere, Errepublikaren beste lurralde batzuetan eman ez zena.\nEguneroko bizitza eta gizarte zibilaren antolamendua mantentzeaz batera, euskal armada, Euzko Gudarostea, eratzea izan zen Jaurlaritzaren lehentasunetako bat, eta horretarako, eskarmentu militar eskasa zuten hiritarrez, milizianoez, baliatu ziren. Batailoiak, penintsulako beste lurraldeetan bezala, alderdi politiko eta sindikatuen arabera antolatu zituzten.\nOrkestrak, testuinguru horretan, bi zeregin nagusi izan zituen: batetik, denboraldiari eta kontzertuei, hiriko bizitza kulturalari, eustea, bizitzak normal jarraitzen zuela erakustea, alegia; eta, bestetik, batailoietako bandak musikariz hornitzea.\n©BOS´90 / Bilbao Orkestra Sinfonikoa\nMusikariak eta orkestrako langileak, bestalde, gainontzeko hiritarrak bezala, gatazkaren alde batera edo bestera lerratu ziren, bakoitzaren ideologia eta aldekotasunaren arabera. Hala ere, azpimarragarria da Orkestra Sinfonikoko irakasleak, oro har, ez zirela frontean hil. Musikariak ez ziren, gehienetan, batailoietara soldadu joaten, erregimentuetako bandetara baizik; bereziki, haize-musikariak baziren. Haien funtzioa normaltasuna mantentzea zen, soldaduei eta atzeguardiari, gizarte zibilari, animoa ematea. Badira frontean hil zirenak, noski, baina horiek salbuespena ziren; orokorrean musikariak babestu beharreko elementuak ziren.\nBestalde, interes handia egon zen bertoko kulturaren adierazleak salbatzeko. Horrenbestez, euskal pintoreen eta artisten lanak babestu ziren bezala, musikariak ere salbu mantendu behar ziren. Musika, gainontzeko kultura-jarduerekin batera, garrantzitsua zen une haietan eman nahi zuten nazio-irudia mantentzeko, zein gerra bukatu eta irabazi ondoko berreraikuntzarako: hala, moneta jaulki zen, unibertsitatea sortu eta abiatu zen, osasun-sistema, armada, … egitura sozial eta, bereziki, zibil propioa abiatzeko asmo tinkoa erakutsi zuten garaiko agintari eta gizarte-eragileek.\nEstatu kolpetik, 1936ko uztailaren 18tik, Bilbo 1937ko ekainean erori zen arte, hamaika hilabete pasa ziren. Hilabete horietan Bilboko Orkestra Sinfonikoak bere ohiko jarduerari eutsi zion, edo ohikotzat jo zitekeen jarduerari, behintzat, Gerra Zibila, harrezkero, hasita baitzegoen. Jesus Arambarri zen, artean, formazioaren zuzendaria.\nHilabete horietako musika-jarduera ez zen txikia izan. Aipatua dugu agintarien interesa eguneroko bizitzak, kultura eta musika barne, normaltasunez, edo normaltasun itxuraz, jarrai zezan. Orkestrak, bestalde, berebiziko garrantzia erakutsi zuen ekimen politikoaren aldeko komunikazio eta propaganda-tresna gisa, Jaurlaritzarentzako dirua bilduz (denboraldiko kontzertuak, askotan, Gizarte-Laguntza departamentuarekin batera edota berorren alde antolatu ziren, esaterako) eta une eta ospakizun jakinetan joz.\nErrepublika garaiko azken denboraldian, 1936-37 denboraldian hain zuzen, orkestrak ia kontzertu-denboraldi oso bat egin zuen. Guztira, bederatzi kontzertu eman zituen; hamaika, 1937ko martxoaren 27, 28 eta 29an, Aberri Eguna ospatzeko Euzko Gazteriak Arriagan antolatu zituen Jesus Guridiren Amaya operaren hiru emanaldiak zenbatuta.\nHamaika horien artean, eta Arriagako hiru emanaldiez gain, beste zortzi kontzertu eman zituen orkestrak: Sei Gizarte-Laguntzarekin batera, edota berorri laguntzeko, eta beste bi: bat “Avión Euzkadi”, euskadiko hegaz-armadaren, eta “Konsomol”-en alde eta bestea “Konsomol”-en aldeko egunekoa, 1937ko apirilaren 4an; Bilboko Orkestra Sinfonikoak hiriaren erorialdiaren aurretik eman zuen azkeneko kontzertua, hain zuzen.\nGobernuak, Euzko Gudarostearekin batera, Errepublikaren armadako batailoiak eratu zituen, alderdi politiko edota sindikatuen agindupera. Orkestrako musikariak ere, bestelako hiritar arruntak bezalaxe, horietan sartu ziren, bakoitzaren uste edota aldekotasun politikoaren arabera, soldadu edo, gehienetan, erregimentuetako bandetako musikari. Kasu askotan, gainera, mobilizatuak izan ziren eta, diziplina militarpean izanik, ezin izaten zuten entseguetan edota kontzertuetan parte hartu.\nHorrelako kasuetan, idatziz jakinarazi behar zieten beren egoera Orkestraren arduradunei. Idazki horiek Orkestraren artxiboetan gorde ziren, nahiz eta gerora batzuk desagertu edota desagerrarazi ziren. Agiriok informazioa ematen digute Orkestrako irakasleek gerran izan zuten parte hartzeaz eta, horrekin batera, orduko Bilboko gizartearen irudia erakusten dute: orkestra hiriaren mikrokosmosa dugu, berriz ere.\nBOSaren artxiboek Francoren estatu-kolpeak eta ondorengo gerraren inpaktu sakonak eragindako arrastoak dituzte oraindik. Orkestraren artxiboetan, batailoietako bandetan aritzen ziren irakasleen entsegu edota kontzertuetako hutsegiteak zuritzeko agiriak daude, eta horien artean batailoiak osatzen zituzten alderdi guztietakoak: PNVkoak, ANVkoak, Fronte Popularrekoak edota anarkistenak. Idazkiek, gainera, zegokien alderdi edo sindikatuaren idazkera erakusten dute, erakundearen arabera (CNTkoek, esaterako, “salud camaradas” eta antzeko esapideak erabiltzen dituzte ziurtagirietan).\nEskuarki, batailoietako buruek sinatzen zituzten ziurtagiriok, eta gehienek argi egiaztatzen dute entsegu eta beste hainbat konpromiso bete ez izana arrazoi militarrengatik izan zela; alegia, musikariak erroldatuta zeudela adierazten dute, batailoi bakoitzaren inprimaki idazpurudun ofizialetan idatzita eta batailoi-buruak sinatuta, gainera.\nBOSaren artxiboetako dokumentazioaren arabera, musikagile asko formazio antifaxistetan ibili ziren. Batailoi desberdinetako eta espektro zabaleko ideologiadun agiriak daude gordeta: Azaña batailoikoak, MAOC (Langile eta Nekazarien Milizia Antifaxistak) eta CNT organizazioetakoak, edo Euzko Gudarostekoak , besteak beste.\nBOSaren artxiboetan bere musikagileak Euskadiko Gerra Zibilean formazio antifaxistetan nahasita zeudenaren arrastoak daude. ©BOS´90 / Bilbao Orkestra Sinfonikoa\nGorago aipatu bezala, Orkestrak bere jarduerari eutsi zion 1937ko martxoan eta apirileko lehenengo asteetan. Izan ere, irakasle guztiak ez ziren batailoietan sartu eta, bestalde, emakumezko musikariak ere baziren orkestran eta horiek, oro har, ez ziren frontera abiatu. Gainera, azkeneko mementora arte normaltasuna mantendu nahi izan zen hiri setiatuaren barruan. Orkestrak, bandak eta txistularien bandak, ahal izan zuten bitartean, lanean jarraitu zuten, bizilagunei adorea eta atsedena emateko.\nBilboko herritarren bizimodua latza zen. Ingalaterrako itsas-armada Bilbo eta inguru setiatuak janariz hornitzen saiatu zen, eta baita neurriren batean lortu ere (Seven Seas Spray ontziari esker, esaterako). Hala ere, behar-beharrezko gaiak, elikagaiak, lehen-gaiak, eta abar eskasak ziren eta elikagai-bilketak eta espekulazioa ohikoak, setioak iraun bitartean. Errazionamendu-liburuxkak ezarri ziren. Milaka errefuxiatu heldu ziren Bilbora, Gipuzkoatik batez ere, eta eskola eta aterpeetan ostatu zituzten. Azkenean, matxinatuak Bilbo bonbardatzen hasi ziren. Adar-hotsak eta babes-lekuak; gerraren kontzeptu berria, biztanleria zibilari masiboki erasaten ziona: ondorengo urteetan eta gatazketan nagusituko zena.\nBilboko Orkestraren azkeneko kontzertua, Konsomol-en aldekoa, apirilaren 4an izan zen, Buenos Aires aretoan.\nEgun horietan, 37.000 ume baino gehiago, “gerrako umeak”, Europako herri libreetarantz ontziratu ziren, gerratik salbuesteko asmotan. Maiatzaren 6an, Nafarroako Brigadek Sollube mendia hartu zuten, eta ekainaren 6an hasi ziren tropa faxistak Burdinazko Gerrikoa gainditzen. Han eta Bizkaiko beste toki batzuetan zeuden soldaduek Bilbora biltzeko agindua jaso zuten. Ekainaren 13an, Eusko Jaurlaritzak Bilbotik alde egin zuen eta ekainaren 19an erori zen Bilbo.\n Armada osatzea lehentasunezko gaia zen estatuaren egituraren osagai garrantzitsua delako, gerra-garaietan bereziki, eta, era berean, lehentasunezkoa zen garaiko agintarientzat gerra bukatu eta irabazi ostean etorriko zen egitura politikoaren oinarria irudikatzen hastea, hala nola kultura-egitura eta erakundeena ere.\n Opera-emanaldi hauek ez dira Bilboko Orkestra Sinfonikoaren programetan agertzen, baina aipamen ugari daude, kontzertuotan aritu zirenak orkestrako musikariak zirela adierazten dutenak.\n 1937ko apirilaren 18an hegazkin alemaniar eta italiarrek Bilbo gogor bonbardatu zuten (67 hildako eta ehunka zauritu) eta 26an Gernika.\nBilbo eta Orkestra Sinfonikoa hiriaren erorialdiaren ostean. Jazarpena.\nGaraitua eta hartua zen hiri garaiezina. Garaileek berehala indargabetu zuten Kontzertu Ekonomikoa, eta Bizkaia eta Gipuzkoa probintzia traidore izendatu, 1937ko ekainaren 23an, hiria erori eta lau egunera. Haientzat oso garrantzitsua zen Euskadi mendean zutela jakinaraztea eta arma politiko gisa erabiltzea, oraindik gerran zirauten beste herrialdeei eta, batez ere, Madril menderakaitzari begira.\nSonatua da oso, sonatua eta ospetsua, José Mª de Areilzak, Bilboko alkatetza hartzean, Coliseo Albia antzokian, “Homenaje al Glorioso Ejército y Milicias Nacionales” izenburupean, 1937ko uztailaren 8an eman zuen hitzaldia:\n“Ha habido, vaya que si ha habido, vencedores y vencidos. Ha triunfado la España una, grande y libre (…) Ha caído vencida para siempre esa horrible pesadilla siniestra que se llama Euzkadi (…) Vizcaya es otra vez un trozo de España por pura y simple conquista militar.”\nEuskadin, eta Bilbon, gerra oso arin galdu zen. Iparraldeko Frontean, gerra laburra izan zen, eta Bilboko Bataila, are laburragoa eta, horren ondorioz, eta musikariak aurrean ibili ez zirelako, ez zen musikari asko hil frontean.\nAgintari berriek berehala ekin zioten orkestra berrantolatzeari, eta horretarako udal-banda eta orkestra sinfonikoa batu zituzten Bilboko Udal Orkestra, Orquesta Municipal de Bilbao, deiturapean; sentsibilitate eta funtzio desberdinak erakunde bakar batean, eta lan hori, –orkestra berria osatzea eta kohesionatzea, alegia– Jesus Arambarriri, Orkestra Sinfonikoaren zuzendariari, egokitu zitzaion.\nGaraileek orkestraren dokumentazio ugari aurkitu zuten, hiria hartu ondoren. Agiri horien artean zeuden batailoietako zereginetara joateko baimena eskatu eta horietan parte hartu izana zuritu zuten musikarien agiriak.\nOrkestraren artxiboak gorde egin zituzten. Zergatik, ordea, artxibook gorde edota salbatu ziren ez da ezagun: nahita gorde ziren? errore baten ondorioz? kasualitatez? … zaila da hori argitzea. Kontua da artxiboak salbatu egin zirela eta bertan aurkitu irakasle askoren ibilbide politiko eta militarrari buruzko aztarnak: horixe da ziur dakigun gauza bakarra. Ez dago ziur jakiterik, halere, desagertu zirenak nahita desagertu ziren edota geratu zirenak zergatik salbatu ziren. Gauza da agiriak artxibategian gorde zirela, irakasleen gerrako ibilbidea erakusten zuten agiriak barne.\nIrakasleak, haien aldetik, berehala saiatu ziren orkestran zituzten postu eta atriletara itzultzen. Badaude artxiboetan 1937ko ekainean bertan, Bilbo erori eta egun gutxitara, irakasleek orkestran berriro sartzeko egin zituzten lehenengo eskaerak.\n1937ko ekainaren 22ko dokumentua, irakasle batek sartua, irekita zuen txostena itxi eta orkestran berriro sartzeko eskariarekin. Agiriak “Desafecto” hitza dakar, eskuz idatzita. ©BOS´90 / Bilbao Orkestra Sinfonikoa\nBerrekitea berehalakoa izan zen, eta horrek ere, hiria, jarduera ekonomikoa eta bizitza zibila hain arin eta hain gogotsu berrantolatzen hasteak, bazuen bere arrazoia, Areilzak Coliseoko diskurtsoan argi utzi zuen bezala: mendekua hartu nahi zuten.\nSegidan ekin zioten agintari frankistek orkestra berriz osatzeari, 1937 eta 1938 urteetan. Bi arrazoi nagusi izan ziren orkestra lehenengo egunetatik bertatik berrantolatzen hasteko: alde batetik, orkestrak berebiziko garrantzia zeukan propaganda-bide gisa, batez ere gerraren azkeneko hilabeteetan, eta, bestetik, mendekua hartu nahi zuten. Garaituak makurtu egin behar ziren, umildu. Estatu-kolpea eta kolpistak garaile atera zirela erakustea oso garrantzitsua zen agintari berrientzat. Ez zen nahikoa irabaztea; galtzaileak umilduta agertu behar ziren.\nMusikariek, gerran egin zuten ibilbidea egin zutela, orkestrara itzuli nahi zuten gerraostean, eta horretarako erregimen berriarekiko, Mugimendu eta Francoren erregimenarekiko, leialtasuna erakutsi behar zuten. Horren baitan izango zen lanik izatea ala ez izatea; ogia irabazi eta familia aurrera atera ahal izatea, alegia.\nOso material hunkigarria dago Orkestra Sinfonikoaren artxiboetan, gerran batailoietako zereginetan parte hartzeko baimena eskatu eta gerraostean arazketa-epaitegien aurrean jarri zituzten musikari eta langile askori buruz. Poliziak eta epaileek dokumentu horiek erabili zituzten, orkestraren artxiboetan geratu eta garaileek aurkitu zituzten agiriak hain zuzen, musikariek orkestrara itzultzeko egindako eskaerak onartzeko ala errefusatzeko eta, askotan, irakasleei eurei erakutsi zizkieten dokumentuok, bertan “traidore”, “aurkako” edota antzeko hitzak gorriz idatzita.\nEz dago agiriok nahita gorde zirela esatera eraman gaitzakeen ebidentziarik, ez eta kontrakorik baieztatzera eramango gaituenik ere; hau da, ez zirela kontzienteki eta nahita gorde. Agerikoa da agiri batzuk gorde egin zirela eta beste batzuk, berriz, desagerrarazi edo, behintzat, lapurtu, eta ez dago jakiterik zenbat dokumentu, agiri-kaxa edo karpeta gorde eta zenbat galdu, bota edota hondatu ziren.\nAgiri horiek poliziaren eta arazketa-epaileen eskuetara heldu ziren eta baita, zenbait kasutan, artxiboetara itzuli ere, traidore, aurkako, aldeko eta abar eskuz idatzita. Hortaz, zilegi da pentsatzea artxiboak eta agiriak gorde eta erabili egin zituztela, musikarien alde batzuetan eta haien kontra beste zenbaitetan. Dokumentu horiek ebidentzia argiak ziren irakasle batzuen kontra. Aztarna historiko paregabeak gaur; arma guztiz hilgarriak une haietan.\nTxikia zen Orkestraren inguruko gizataldea; txikia hirian jasaten ari ziren mendeku, salaketa, kontu-hartze, desjabetze eta egozte andanaren aldean; baina oso adierazgarria, berriz, gerraostea nolakoa izan zen eta orduan egin eta egin ez zirenak ulertzeko.\nGerraren azkeneko asteetako anabasa hartan gerra bera zen lehentasuna: Errepublika, gobernua, herria, etxea salbatzea eta babestea zen lehentasuna, ez, ordea, orkestraren artxiboak gorde behar ziren ala ez erabakitzea.\nKontua da artxiboak, artxiboetako dokumentu asko behintzat, bertan gelditu zirela, Orkestraren egoitzan, eta gerraosteko berrekitean polizia joan zela orkestran berriro sartu nahi zuten musikariak eta langileak ikertzera eta haien leialtasuna, erregimen frankistarekiko eta Mugimenduarekiko leialtasuna, hain zuen, aztertu eta egiaztatzera. Trantze horretan, berebiziko garrantzia hartu zuten artxiboetan aurkitu zituzten agiriok.\nIrakasleek zin egin behar izan zuten Francoren erregimenarekin eta Mugimendu Nazionalarekin leialak zirela, eta orduan poliziak haiei buruzko informazioa bildu eta espedientea irekitzen zien, banan-banan, bakoitzaren ibilbidearekin. Badira gaur egun ere, orkestraren artxiboetan, poliziaren txostenak, irakasleen nondik norakoa azaltzen dutenak: bandoa, batailoia, egitekoa, aldekotasuna …\n1939ko urtarrilaren 20an Bilboko alkateari zuzendutako txostenean, musikagile talde baten ideologia eta ibilibide politikoari dagozkion datuen berri ematen diote. Alkatea José Félix de Lequerica falangista zen. ©BOS´90 / Bilbao Orkestra Sinfonikoa\nOrkestran berriro sartzeko, gainera, erregimen berriarekiko leialtasuna erakusteko, gerran izandako jokabidea zuritu behar zuten, Mugimenduaren eta Francoren alde zin eginda, edota Errepublika eta gerra-garaikoengatiko karguak kentzeko orriak aurkeztuta. Horren ostean, epaiketara joaten ziren eta Errepublikaren edo Euskadiko Gobernuaren aldekoak zirela eta gerran batailoietan parte hartu zutela adierazten zuten agirien aurrean, horiek guztiak gezurrezkoak zirela zin egin eta sinarazi zieten kasu askotan. Batzuek lortu zuten epaiketa gainditu eta orkestran berriro sartzea. Beste batzuk, ordea, errefusatuak izan ziren, eta berorien karguak kentzeko orrietan, traidor edo denegado hitzak azaltzen dira, gorriz idatzita.\n Ikus eranskinean “Musikagile bat auzitegian” ataleko dokumentuak


Gauza lar beharbada — dantzan.eus\nHemen zaude: Hasiera › Hemeroteka › Gauza lar beharbada\nGauza lar beharbada\nKoreografia eta musika: Hofesh Shechter. Eszenografia eta jantziak: Tom Scutt. Argiak: Tom Visser. Zuzendari artistikoa: Bruno Guillore. Lekua: Bilboko Arriaga antzokia. Eguna: Azaroaren 1a.\nHofesh Shechter konpainiak 2016an bisitatu gintuen, Miarritzen, Barbarians izeneko trilogiarekin, eta handik gutxira Bilbora etorri zen bere pieza bat —The Fools—, Ballett Theater Basel konpainiaren eskutik. Bietan atzemandako estiloak bizirik jarraitzen du, eta nik esango nuke Grand finale honetan apoteosira eta apur bat urrunago ere heldu dela, jatorrian dituen gabeziak agerian utzita.\nOso giro ilunean hasi da guztia, konpainiako hamar dantzariak laino ia garden batean murgilduta zeudelarik. Haiekin batera, hamar bat panel handik hartu dute protagonismoa, dantzarien artean desplazatzen zirelako noizean behin, 2001 A Space Odyssey filmeko monolito beltzak sortutako ezinegon bera eraginez. Dantzariak, bitartean, jardun frenetiko bezain kaotikoan zebiltzan, beraien arteko liskarretan orain, talde koordinatuan gero, eta han-hemenka besoak altxatuz, otoitzean edo fusilamendu batean baleude bezala. The Fools-en ere askotan erabili zen jarrera hori, eta dantzarien janzkerak ere —denak alkandora eta praka informalekin, eta harea-tonuen gaman— egoera geopolitiko batera eraman gaitu, subliminalki izan arren. Azken finean, Shechter israeldarra da jatorriz, Londresen aspaldi finkatu bazen ere.\nHasieratik bertatik antzeman dugu konplexutasun handiko lan baten aurrean geundela, eta haren osagaiak askotarikoak eta maila bikainekoak izango zirela. Bost musikarik jo dute taula gainean —harizko instrumentuak gehienbat—, grabatutako musikaren osagarri. Shechterrek berak konposaturiko soinu-bandak dentsitate inguratzaile handia dauka, perkusio pasarte ikaragarriek girotu dute dantzarien jardun harrigarria, eta bat-bateko etenaldietan Txaikovskiren eta Zalwichen pasarteak interpretatu ditu boskoteak, Franz Leharren Merry Widow balsaren zati ezagunarekin batera.\nArgiek ere parte hartu dute aktiboki dantzaren diseinuan, bat-bateko giro aldaketak sortuz eta askotan taula gaineko ekintza foku bakar batekin argiztatuz. Dantzariek, bitartean, ez sinesteko moduko energia, zehaztasuna eta koordinazioa erakutsi dituzte uneoro, eta anabasa-eszenen artean irudi kolektibo antolatuak agertu dituzte; lurretik arrastaka eramandako gorpuak, bortizkeria eta basakeria jarrerak han-hemenka, agur militarrak une batean eta dantza tradizionaletakoak ziruditen pasarte laburrak. Panel beltz handiak leku batetik bestera mugitu dituzte, eta musikariek ere agertokiko hainbat lekutatik jo dute.\nDantzarien jardunak iluntasunean jarraitu du askotan, eta une batean iruditu zait panel beltz handi haiek Palestinako apartheida gauzatzeko murruaren piezak izan zitezkeela; baina hori suposizioaren eremuan geratu da. Pausa luzearen osteko atal laburra ez zen batere beharrezkoa, eta, azken emaitza bezala, Shechterren gehiegizko efektibismoa eta balizko diletantismoa nagusitu dira dantzarien maila ikaragarriarekin batera.


Hotel Gernika, ingurua eta actibitateak\nGernika, kokaleku historikoa\nHotela Gernikako herrian dago, Euskal Herriko hiriburu historikoan, Urdaibaiko Biosfera Erreserbaren erdian. Bertan daude Juntetxea eta mila urteko haritza, euskaldun guztien sinboloak. Henry Mooreren eta Eduardo Txillidaren eskulturek omendu egiten dituzte.\nGainera, Gernikatik gertu, Basondo herrian, Europako fauna autoktonoa ezagutu dezakezu bertatik bertara: eskualdean bizi diren espezieak eta iraganean bizi izan zirenak.\nMonumentuak. Zer ikusi\nGernikako (Bizkaia) Batzar Etxearen aurrean dagoen haritza da. Zuhaitz honek bai bizkaitarren eta bai euskaldunen askatasun tradizionala adierazten du. Gernikako Aretxa (haritza) izena ere hartzen du.\nParke hau 1991n inauguratu zen, eta arbola- eta zuhaixka-aniztasun handia du ondo berezituta dauden lau arloetan. Iparraldean, arbola-landaredi irekia dago, eta E. Chillidaren eta H. Mooren eskulturak daude. Ekialdean, Euskadi atlantiarreko lau ekosistemak daude: pagadia, hariztia, artadia eta itsasertzeko landaretza. Ekosistema horietatik pasatzen den errekatxoak hegoaldean dagoen urmaelera isurtzen ditu urak. Parkeko gainerako eremuan lorategi klasikoa dago.\nEskultura hau (1985-1986) Henry Moore artista britainiarraren azken obretako bat, 1990eko uztailaren 7an inauguratu zen Europako Herrien Parkean. Munduko bigarren gerratetik aurrera War Helmets saila (1939-1975) sortu zuen, barruan piezak dituzten kaskoak direnak.\nGure Aitaren Etxea eskultura\nEduardo Chillida donostiarraren eskultura hau 1988an inauguratu zen Europako Herrien Parkean eta burdin eta altzairuzko txirbilekin nahastutako hormigoiz egina dago. Eskultura honek argi eta garbi bereizitako bi parte ditu: etxe baten barruko aldea bata, eta kanpoaldea bestea.\nLehenago Epaitegia gaurko Gernikako Bakearen Museo bihurtu da. Museoaren soslaia bakearen museoaren kontzeptu gaurkotuan oinarritzen da: "Bakearen Kultura" zabalduko duen museo tematikoa.Gernikako bonbardaketaren bizipenetik abiatuta gai unibertsalak proposatzen ditu. Museo interaktiboa da, argazki erakusketa osatua du eta ikus-entzunezkoek bizirik iraun zutenen testigantzak aurkezten dituzte.\nLehenago Alegria jauregia zen, 1733an eraikitakoa, baina 1991n Euskal Herria Museoa bihurtu zen eta geroztik zabalik dago. Museo honek, bertako bildumen bidez, foru inguruneari dagokion esangura historiko, sozial eta kulturalaren ikuspegi orokorra aurkezten digu eta Euskal Herriak osatzen duen erkidego espiritualaren ezaugarririk behinenak erakusten dizkigu. Zalditegi zaharra, zaintzarako ere erabiltzen zena, aldi baterako erakusketak eta bulegoko lanak egiteko erabiltzen da. Horrez gain, irakasbide lantegiak ere egiten dira etxe horretan.\nPablo Picassok Gernikako bonbardaketa ezagutuz gero 1937. urtean egindako komposaketa irudikatzen duen eskuz egindako erreprodukzio bat da. Lanari "Guernica Gernikara" inskripzio gehitu zaio behekaldean. Honen prezentziak eskaera sozial baten lekuko balorea du.


Maiatzaren 18ko Zodiakoa - Astrologia Zodiako zeinuak - Taurus\nMaiatzaren 18an Zodiakoa\n05/18 Urtebetetzea - Zodiakoaren informazioa x\nEGUZKIA – MARTE – (Pluton) – MERCURIO\nNorberaren ilara planetarioko zeruko gorputzen konbinazio 'mutil' honek gehienbat mundu materialaren irudi asegarrian txertatu behar diren energia indartsuei buruz hitz egiten du. Ekimena indartsua da maiatzaren 18an jaiotakoengan, nahiz eta Eguzkiaren seinalea eginiko mugimenduekin ados ez egon. Zirkulu energetiko osoa sortzeko, zerbait eder eta pozgarria landu beharko lukete, inspiratzeko eta sortzaile eta maiteminduta sentitzeko. Barne-egoerak bakea egiten duenean, kanpoko munduarekin ere bakean sentituko dira.\nIkasgai gogorrak aitarekiko harremanetik, bere absentziarekin edo arrastoa utzi zuen bere planteamendu zorrotzetik ateratzen dira. Ohar orokorrean eta data honetako lehen lerroan hori ikusten ez den arren, aitaren papera nor diren zehatz-mehatz ezagutu ahal izateko nortasunean txertatu behar duten gauza garrantzitsuenetako bat da.\nMaiatzaren 18an bi urte bisurte baten aurretik jaiotako Taurus-eko ordezkarientzako Sabian ikurra:\n'Indiako emakume zahar bat bere tribuko artefaktuak saltzen ari ibiltariari'\nMaiatzaren 18an bisurte batean eta hurrengo urtebetean jaiotako Taurusko ordezkarien Sabian ikurra:\n'Emakume batek, bere 'Bizitza aldaketa' gaindituta, maitasun berri bat bizi du'\nEmakumezko pertsonaia zahar hauetan ezkutatzen diren femeninoaren esperientzia eta jakinduria sinbolo hauetan aitortu behar dugu. Horri gehitzeaz gain, bi sinbolok pasatzen zaigun zerbaitez hitz egiten dute, berdin dio beste pertsona batzuen bidez edo denboran beraren bitartez ikusten den, eta etengabe mantentzen den gauza bati buruz: maitasuna. Norberaren lurren tradizioarekiko maitasuna eta beste gizakiarekiko maitasuna da, edo burura etor daitekeen beste edozer. Ilargiaren sinbolismotik datorren maitasuna da.\nMaiatzaren 18an jaiotako pertsona batek ikasi behar duen gauza nagusia da pertsona talde ezberdinen artean bere egia nola adierazi. Komunikatzeko modua bizitzan duten baliorik garrantzitsuena da, hau da, kudeatzeko handiegiak diruditen urratsak edo erabakiak hartu behar dituztenean benetako zentzua ematen die. Lurreratzearen arazoak konpontzen doazen heinean, euren tribua aurkituko dute eta Lurrarenak direla deskubrituko dute partekatzen duten guztiekin. Horri esker, euren elkarrizketetan emozio guztiak txerta ditzakete, gatazka eraikitzaileak bereganatzea beste edozein elkarrizketa mota hartuko luketen moduan.\nBeti dago aberastasun bat Taurus-eko ordezkari bakoitzaren mundu emozionalak, baina maiatzaren 18an jaiotakoek senean oinarritzen dira taldeko beste kideek baino askoz gehiago. Beste aldearen eta aurrean dagoen pertsonaren benetako kontzientzia eraikitzeko dira, baina ekimenaren lehen bulkada da gehien fidatzen duten gauza. Pixka bat orekatuta, nahikoa hurbil hitz egiteko norbait behar dute beren izaerak izan ditzakeen gorabeherak azaltzeko moduak aurkitzeko, egonkorra izan daitekeen itxuraz.\nSutsuak dira, maila fisiko eta emozionalean berdin konektatzeko norbaiten bila, sexualitatearen eta maitasunaren munduak bikote gehienetan sumatzen dituztenak baino askoz sakonago uztartuta. Hala ere, bizitzako edozein amodio iraun dezan, nahikoa egonkor egon behar dute eta ez dituzte hondoratu, deprimituta sentiarazten edo beren planak oztopatzen dituzten loturetan murgildu. Erdibidea ezinbestekoa da, eta hori bere ondoan entzuteko prest dagoen eta arrazionalarekin bakarrik aurki daiteke.\nMaiatzaren 18an jaiotakoa kirolean nabarmentzen da, batez ere korrika asko barne hartzen dituena eta taldean izateko aukera ematen diotenetan. Egonkorrak eta fidagarriak dira, eta besteen inbertsioekin eta diruarekin oso onak izan daitezkeen arren, normalean gorputz fisikoaren edo inguratzen duten munduaren esparruan zerbait zehatzagora jotzen dute. Gure planetaren aldeko borrokalari sinestezinak izan litezke eta ongintzarekin eta behar dutenei laguntzeko lan guztietan nabarmendu. Hala ere, honek bere eginkizuna eta gorputz fisikoa zaindu eta seguru gorde behar ditu.\nOso kristal ona maiatzaren 18an jaiotako batentzat, batez ere bere haserre arazoei laguntzeko zerbaiten bila badabil, granate gorri argia da. Leku ilunak eta arima ilunak argitzen dituen harria da, eta data honetan jaiotako pertsona normalean iluna ez den arren, bere mundu emozionala emozio negatiboekin eta energia murriztaile inkontzienteekin kutsatu daiteke. Zerbait hasteko eta beren ideiak biziarazteko ahalmena emango dien harria da, benetako Taurus praktiko batek egingo lukeen moduan.\nMaiatzaren 18ko urtebetetze oparia\nMaiatzaren 18an jaiotako pertsona batentzako urtebetetze-opari bat aukeratzerakoan, gogoan izan behar dituzu bere alde kementsu eta maitagarria biak batean. Agian ez da lan erraza izango eta aukera seguruei eusteko, erre daitekeen edozein oparirekin joan zaitezke, kandela bat edo intsentsu-makilak logeletarako. Hala ere, urrats bat gehiago eman nahi baduzu, zerbait praktikoa baina zorrotza aukeratu beharko zenuke, barne-grina piztu eta egunez okupatuta uzten dituen zerbait. Entzun arretaz eta probatu nahiko luketen teknika bat aipatzen entzungo diezu. Beste ezer nahiko ona iruditzen bazaizu, eman izena trebetasun eder berri bat irakasten dien ikastaro batean.\nJaiotako maiatzaren 18rako ezaugarri positiboak\nEdozer gauza posible egiteko gai dira, lurrera begira daude eta neurriak hartzeko prest daude. Ekonomikoki egonkorra, babesgarria eta sendoa, beren izaera primarioa fintzea eta haien onurarako lan egitea da.\nJaiotako maiatzaren 18rako ezaugarri negatiboak\nHaserre, umore motza baina oraindik motel, ekimenarekin eta askapen pertsonalerako lehen urratsa emateko arazoak izan ditzakete. Iraganari lotuta daude eta ia ezin dute barkatu eta ahaztu sakon minduta daudenean.\nUrtebetetze ospetsuak maiatzaren 18an\n1941ean Miriam Margolyes jaio zen, aktore ingelesa ospetsuena Harry Potterren film saileko Sprout irakaslearen paperagatik. Bere ahots bereizgarria dela eta, ahots-artista gisa egindako lanagatik aitortu zuten lehenik.\n1970ean Tina Fey jaio zen, Date Night, Muppets Most Wanted filmean agertu zen aktore, komediante eta idazle estatubatuarra, eta Saturday Night Live komedia seriean bere munduagatik ezaguna da. Ohorezko ikaslea, abesbatzako, antzerki klubeko, tenis taldeko kidea eta eskolako egunkariko koeditorea izan zen.\n1979an Jens Bergensten jaio zen, Minecraft batera diseinatu zuen bideo-jokoen diseinatzaile suediarra. Begi bistakoa da bere helburua Merkurioren bidez ikusten dela, jolasteko eta besteei jokoa emateko prest dagoen norbait bezala erakutsiz.\n332 – Konstantinoplako herritarrei doako janaria banatuko zaiela iragartzea.\n1565 - Otomandar indarrek Malta konkistatzeko saiakeraren hasiera. Huts egin zuten.\n1912 - Shree Pundalik, Indiako lehen filma, Mumbain estreinatu zen.\n1953 - Soinu-hesia emakume batek hautsi zuen lehen aldiz.\n2005 - Hubble espazio-teleskopioek Plutonek bi ilargi gehiago dituela baieztatu zuen bigarren argazkia eskaintzen digu, Nix eta Hydra.\nLeo Sagitario Escorpioa Virgo Pisciak\nzerekin bateragarria den eskorpioa\nminbizia eta akuarioa konpontzen dira\neskorpio gizon sagitario emakume bateragarritasuna\nnolakoa den leo bat


Museoak bere bakardadean - 27zapata | 27zapata\nHasiera » 27zapata » Museoak bere bakardadean\nAtalak: 27zapata, ErakusKETAk\nUdan kanpoan izan naizenean parean tokatzen zitzaizkidan ia museo guztiak jan ditut. Eta etxera itzultzean herriko museoek pena eman didate hain bakarrik ikusita. Kanpora joan eta esaten badigute VIII. mendeko aztarnak bilatu dituztela inguruan eta museo batean daudela aurkikuntzak, edo gehiago, orain dela 10.000 urteko aztarnak dituen haitzulo bat dagoela, seguruenera ikustera joango garela. Eta herrian horrelakoak edo gehiago ditugunean (Parrokiako aztarnak edo Altxerri, Ekain, Amaldako haitzuloa esaterako) ez gara azaldu ere egiten. Ni ere gutxi, baina, azaltzen banaiz ez da pena ematen didatelako, ez, interesgarriak direlako oso baizik.\nEsaterako, Photomuseumen paretik pasatzean beti sentitzen dut kuriositatea “oraingoan zer ezkutatzen ote du eraikin luuxe horrek pentsatuz”. Garestia da sarrera: 6 euro. Onena bonoa erostea (30 euro) eta 12 sarreren truk. Hala ere garesti, baina ordaintzeko modukoa. Hiru solairutan argazkigintzaren historia egiten da (erakusketa egonkorra esango genukeena) eta behekoan hilean behin edo aldatzen dute erakusketa.\nOraingoan euskal prentsan XX. mendean agertu diren argazkiak bildu dituzte. Irudi eta oroitzapen ugari dakarzkiten argazkiak. Makina bat guardia zibil eta polizia nazional ageri dira protestak jipoitzen, herri ohitura ugari daude bilduta, eta zenbait kuriositate ere bai. Ikusteko modukoa da, nahiz eta goiko hiru solairuak ikusita dituenarentzat hainbeste ordaintzea demasa izan erakusketa aldakorra soilik ikusteko.\nJende gehiago bertaratuz gero, merkatuko lukete?


Catalan eta Barcina aurrez aurre UPNko presidentetzarako\n2013-02-07\t0 0 Follow @argia\nYolanda Barcina iaz Nafarroako presidente kargua hartu zuenean, Alberto Catalan parean duela. (Argazkia: Nafarroako Parlamentua)\nAlberto Catalan Nafarroako Parlamentuko presidenteak jakinarazi du UPNko presidentetzarako hautagai moduan aurkeztuko dela, alderdiak martxoan egingo duen kongresuan. Aurrez aurre izango dira, hortaz, Catalan eta Nafarroako presidente Yolanda Barcina, UPNko bi sektoreen arteko akordioa hautsi ostean.\nDuela hiru aste akordioa lortu zuten UPNko bi kideek: Barcina presidentea izango zen eta Catalan presidenteordea, baina "de facto" alderdiko buru bilakatuko zuten eskumen eta funtzio berriekin, Ramon Sola kazetariak Naiz.info-n azaldu duen moduan.\nAkordio hori, ordea, hautsi egin da. Catalanek esan du alderdiak "sekula baino bizi eta indartsuagoa" izan beharko lukeela. "Adostasun ezak eta justifika ezinezko atzerapenek, ez nire aldetik, akordioa gauzatzea eragotzi dute", azaldu du Parlamentuko presidenteak hainbat afiliaturi bidalitako gutunean, Efe agentziak jakinarazi duenez.\nBere aldetik, Navarra TV telebista katean egin dituen adierazpenetan, Yolanda Barcinak esan du Catalan dela azalpenak eman behar dituena, eta ataka honetatik indarturik aterako den "alderdi demokratiko bat" dela UPN.


Berako bestetan herritar eta bisitarientzat hamaika aukera - Bortziriak - 2019-08-02 - Erran.eus\nTtipi-Ttapa.Xorroxin 2019-07-31 06:00\nSan Esteban egunean dantzariak izanen dira protagonista goiz-arratsaldez\nAbuztuak 2, ortziralea\n11:30ean ahantzien oroimenez lore-eskaintza, Herriko Etxeko plazako oroigarrian. 12:00etan 2019ko San Esteban besten hasiera adierazteko Herriko Etxetik altxaferoa botako dute eta ezkil-jotzea izanen da. Aldi berean, ttikiendako goxokiak eskainiko dituzte. Ondotik erraldoiak eta buruhaundiak karrikaz karrika ibiliko dira Incansables txarangak eta Ezpelur gaiteroek lagunduta. 17:00etan Ezpelur gaiteroek San Jose zahar etxean joko dute. 19:00etan Berako txistularien kalejira Illekuetatik Herriko plazara. 19:30ean batukada Batuklang taldearekin. 21:00etan dantza herrikoiak Altzateko karrikan (fandangoa, arin-arina, larrain dantza…) Ezpelur gaiteroen laguntzarekin. 23:00etan Eskean Kristo eta Pleura taldeen kontzertuak Altzateko plazan. Egunez zehar Incansables Txaranga ariko da karrikaz karrika.\n09:30ean herriko txistulariek diana joko dute; Ezpelur gaiteroek herrian barna joko dute. 10:30ean Udalbatza, txistulariak, makil-dantzariak eta Berako bandera aitzinean dutela, Herriko Etxetik San Esteban elizara abiatuko dira, Esteban Donearen ohoretan eta Berako abesbatzak lagundurik emanen den meza aditzera. Meza ondotik, Gure Txokoa dantza taldeko kideek Berako makil-dantzak eta bordon-dantza dantzatuko dituzte txistularien laguntzaz. Gero, Julio Soto eta Maialen Lujanbio bertsolariek kantatuko dute. 13:00etan Ezpelur gaiteroak Ibardinen ibiliko dira. 17:00etan Incansables txarangak San Jose zahar etxean joko du. 18:00etan Gure Txokoa dantza taldeak Berako aurreskua dantzatuko du Herriko Etxeko plazan txistularien laguntzaz. Gero, Berako bandaren kontzertua Herriko Etxeko plazan. 20:00etan Etxera! Elkartasun ekitaldia Altzateko plazan. 21:00etan dantza herrikoiak Altzateko karrikan Ezpelur gaiteroen laguntzarekin. 23:00etan Joseba Irazoki & Lagunak eta Los Zopilotes Txirriaus taldeen kontzertuak plazan. Egunez, Incansables txaranga karrikaz karrika ibiliko da.\n09:00etan Irats taldeko trikitilariak eta panderojoleak Dornakun ibiliko dira eta Ezpelur gaiteroak Zalain auzoan. 11:00etan haur eta gazteentzat XXXII. igeriketa txapelketa Berako igerilekuan, Gure Txokoa elkarteak antolatuta. 11:15ean Incansables txarangak San Jose zahar etxean joko du. 12:30ean herri-danborrada Herriko Etxeko plazatik Altzateko plazara. Entsaioak uztailaren 26an eta 29an 20:00etan Herriko Etxeko plazan. 13:00etan Kukaña Illekuetan. 14:00etan txosnetako bazkari feminista Altzateko plazan, Goldatz Berako emakume talde feministak antolatuta. Eguraldi txarra eginez gero, eskolako aterpean. Txartelak salgai Kataku eta Errekalde ostatuetan. Ondotik poteoa Incansables txarangarekin. 17:00etan pilotari profesionalen arteko partidak Eztegara pilotalekuan. Aspeko punta-puntako pilotariak. Sarrera: 30 euro, atzeko paretan 20 euro. 18:00etan haurrentzako emanaldia: Sun magoa Altzateko pilotalekuan. 19:00etan Kilimak taldearen kontzertua Altzateko plazan. 21:00etan dantza herrikoiak Ezpelur gaiteroekin Altzateko karrikan. 23:00etan El diluvi eta Ira taldeen kontzertuak Altzateko plazan. Egunez Incansables txaranga karrikaz karrika ibiliko da.\n09:00etan musika-eskolako trikitilariak eta panderojoleak Suspelan ariko dira eta Ezpelur gaiteroak Kaule auzoan. 10:00etan plater-tiroketa, ehiza ibilaldia modalitatean. Ondotik, txistorra eta xingarra denentzat. Antolatzailea: Berako Ehiza eta Arrantza Elkartea. 11:00etatik 13:30era puzgarriak Eztegara pilotalekuan. 12:30ean erraldoiak eta buruhaundiak ibiliko dira Agerran Ezpelur gaiteroen laguntzarekin. 13:00etan kukaña Illekuetan. 14:00etan Labiaga ikastolak antolatuta kantu-bazkaria Altzateko pilotalekuan. Sarrera: helduek 20 euro eta haurrek 10. Salgai uztailaren 31ra arte Agara prentsan eta Labezarren. 17:30ean Kukaña Illekuetan. 18:30ean migattuak Herriko Etxeko plazan. 19:30ean erromeria Altzateko plazan Bide batez taldearekin. 21:00etan dantza herrikoiak Ezpelur gaiteroekin Altzateko karrikan. Ondotik suzko zezena aterako da Altzateko karrikan. 23:00etan erromeria Altzateko plazan Bide batez taldearekin. Egunez Incansables txaranga karrikaz karrika ibiliko da.\n09:00etan Bera kantari eta Ezpelur gaiteroak Garaitarreta eta Suspelttiki auzoetan ibiliko dira. 10:00etan herriko pilotarien pilota partidak Eztegara pilotalekuan. Benjaminak, alebinak, infantilak eta helduak. Antolatzailea: Gure Txokoa elkartea.\n12:00etan erraldoiak eta buruhaundiak Altzatetik Herriko etxera, Ezpelur gaiteroek lagunduta. Agurra Berako erraldoi eta buruhandiei Herriko etxeko plazan. 12:30ean muxikoak dantza saioa Altzateko parkean. Zatoz dantzatzera! 17:00etan Ezpelur gaiteroek San Jose zahar etxean joko dute. 17:30ean Kukaña Illekuetan. 18:30ean migattuak Herriko Etxeko plazan. 21:00etan dantza herrikoiak Ezpelur gaiteroekin Altzateko karrikan. Ondotik suzko zezena aterako da Altzateko karrikan. 22:00etan herri-afaria Altzateko parkean. Txartelak salgai uztailaren 30era arte Errekalde eta Xuga ostatuetan. 00:00etan Pelax taldearen kontzertua Altzateko plazan. Egunez, Incansables txaranga karrikaz karrika ibiliko da.\nAinhoa ETXEGARAI Berako lasterkari gaztea Maite du mendia eta maite du mendian goiti eta beheiti lasterka ibiltzea. Halaxe bizi da gustura Ainhoa ...\n«Alkate gisa lehenbiziko bestak direnez bereziak izanen dira aurtengoak»\nAitor ELEXPURU Berako alkatea Lanbidez irakaslea da Aitor Elexpuru Egaña (Markina-Xemein, 1971), «azken bederatzi urteotan Arantzako ...\n«Iazko bordon-dantzan bizi izan genuenari dagokion garrantzia eman nahi nion»\nIraia GILLENEA IRIARTE Kontrazal lehiaketako irabazlea Saiatu gabe ez da saririk izaten. Iraia Gilleneari galdetu bertzerik ez dago. Estreina...\n«Eguneko ekitaldietan jende gehiago ikusi nahi nuke bestei bizia ematen dietelako»\nPello IRAZOKI ERRANDONEA Berako bestetako azal lehiaketako irabazlea. Sekula ez da berandu; horren adibide garbia da Pello Irazoki Errandonea. 69 ...\nAitor Elexpuru, Berako alkatearekin bestei buruz\nXorroxin irratia 2019 uzt 31 Bortziriak Bera\nEtzi hasiko dira Berako bestak eta gaur Berako alkatea den Aitor Elexpururekin egon gara


Euskal erbeste politikoa Uruguain (1943-1955). Eusko Jaurlaritzaren ekintza eta administrazioa atzerrian - EDTB\nEuskal erbeste politikoa Uruguain (1943-1955). Eusko Jaurlaritzaren ekintza eta administrazioa atzerrian\nIrujo Amezaga, Xabier Imanol (2004) Euskal erbeste politikoa Uruguain (1943-1955). Eusko Jaurlaritzaren ekintza eta administrazioa atzerrian. Other thesis, Nafarroako Unibertsitate Publikoa.\nJose Antonio Agirreren gobernupean Uruguaiko ordezkaritzako sorrera eta azken honen ekarpen politikoa eta kulturala ikertzen du tesiak. 1943an izendatu zuen lehendakariak Bingen Ametzaga Uruguaiko ordezkaritzako kide Montevideon bultzatu beharreko eginkizun diplomatiko zehatzekin. 1943ko urriaren 30a eta azaroaren 13a bitarte luzatu zen hamabost eguneko Euskal Astea dugu Montevideoko ordezkaritzako lehen lorpen azpimarragarria. Juan José Amezaga presidentearen eta Uruguaiko gobernuko zortzi ministroen partaidetza zuzena izan zuen ekitaldiak.\nEuskal Astearen ekarpenen artean ordezkaritzaren harreman diplomatikoen sendotze instituzionala dugu lehenengoa. 1943tik aurrera eta 1955 arte, Euskadiko gobernuaren enbaxada gisa, alderdi Colorado-ko gobernu eta presidente ezberdinekin izan zuen etengabeko harreman diplomatikoak ordezkaritzak. Elkarkidetza horren fruitu nagusia Nazio Batuen Erakundeko "Caso España" delako auzian Uruguaiko hurrenez hurreneko gobernuek Francoren erregimenaren kontra agertutako jarrera irmoa dugu. 1954ko Montevideon bildutako UNESCOko VIII. biltzarrean Justino Zabala Muniz Uruguaiko hezkuntza ministroak agertutako salaketa eta Agirrek eta Irujok idatzitako gutunen aurkezpena dugu jarrera irmo honen isla gardena.\nIldo berean, Dardo Regules senatuko kidearen Unión Cívica alderdi kristau-demokratarekin ere harreman estuak landu zituen Bingen Ametzagak. 1947ko apirilaren 18tik 23ra Argentinako, Brasilgo, Txileko eta Uruguaiko zenbait kristau demokrata alderdietako ordezkariak Organización Demócrata Cristiana Americana taldea osaketarako deitu zituen Montevideora Regulesek. Erakundearen sortzaileen artean, besteak beste, Jacques Maritain, Eduardo Frei Montalva, Manuel Ordóñez, Alceu Armoroso Lima eta Dardo Regules bera ditugu, bai eta, Jaurlaritzako ordezkari gisa, Bingen Ametzaga.\nOrdezkaritzako ekintza politikoari dagokionez, beste bi puntu ditugu azpimarragarri, hots, 1944an Pi i Sunyer-ek, Castelao-k eta Ametzagak gorpuzturiko Uruguaiko GALEUZCA Uruguai taldearen egituraketa eta, 1943an bertan eta Bigarren Mundu Gudako guda ezkutuaren alorrean, OSS amerikar zerbitzu ezkutuen kolaborazioarekin sei kidez Montevideon Ametzagak osatutako euskal agente taldea. 1943 eta 1949 bitarte talde Nazi eta sasi-faxisten ekintzak jarraitzea eta azken hauei aurre egitea izan zuen eginkizun nagusi talde honek.\nKulturalki, izugarria dugu ordezkaritzak Montevideon bultzatutako lana, Jaurlaritzako xede politikoen maila berean baititugu hasiera batetik xede kultural nagusiak, alegia, euskal kultura, hizkuntza, ohiturak eta historia Ameriketan ezagutaraztea eta euskara osotua Euskal Herrian atzerritik bultzatu eta horretarako bideak jarri. Eskematikoki hiru puntutan labur dezakegu Uruguaiko ordezkaritzak kultura arloan jorratutako lana:\n1. Uruguaiko Errepublikako Unibertsitatean:\n* Eusko Ikaskuntza Mintegia. 1945ean osatutako mintegi honek Uruguaiko unibertsitatean euskal kultura ekintzaren eragile nagusia dugu, osatu ostean eta 1955 arte hilabete oro ekitaldi bat antolatuz.\n* Euskara katedra. 1944an osatu zuen Ametzagak Adolfo Berro García unibertsitateko irakaslearen laguntzaz.\n* Euskal Kultura katedra. 1951ean osatuko zuen Ametzagak.\n2. Euskal Erria Montevideoko eusko etxean\n* Kultura batzordea. 1945ean osatu zuen Ametzagak kultura batzordea Euskal Erria eusko etxean eta izugarria da batzordearen ekarpena hurrengo urteetan.\n* Euskaltzaleak taldea. José Mendiola, Carlos G. Mendilaharzu eta Bingen Ametzagaren indarrez Buenos Airesen bezala euskal liburuaren elkarte bat osatu zen Euskal Erria eusko etxean euskaraz argitara ematen ziren liburu guztiak erosi eta irakurtzeko bai eta eusko etxean bertan euskaraz idatzitako liburuak argitara emateko. Horrela ikusi zuten argia Hamlet eta Platero eta Biok klasikoen lehen euskal itzulpenek 1952an eta 1953an hurrenez hurren.\n* Euskara Egunak. 1949tik aurrera abenduaren 3an ospatu zen Uruguain.\n3. Parisko ordezkaritzarekin elkarlanean\n* 1948an eta 1954an Eusko Ikaskuntzen Biltzarretan parte hartu zuen biziki ordezkaritzak bi biltzar hauen antolamendu eta jarraipen lanetan. Gabriel Biurrun nafarra dugu 1948an Miarritzeko Biltzarrean ordezkari.\n* Itzulpena eta euskara osotuaren sustapena. Donibane Lohitzuneko Kultura Etxearen ideia mahaigaineratuko zion Jose Antonio Agirre Bingen Ametzagari 1955eko abenduan Caracasko Tamanako hotelean.\n1949ko krisialdi ekonomikoak bertan behera utziko zituen hamaika proiektu eta amets burutu gabe Uruguain. Krisialdi larri honen ondorioz 1955ean Ametzaga Cara-casera joan eta gero ia desagertu arte baretu zen Montevideoko ordezkaritzako ekintza politikoa eta kulturala Uruguain\nHistory > General history > Monografías históricas\nHistory > Specialized histories > Historia de las relaciones internacionales\nDirector Juan Madariaga Orbea,


Quimperlé - Wikipedia, entziklopedia askea.\nMichaël Quernez (en)\nGuidel, Baye, Clohars-Carnoët, Mellac, Moëlan-sur-Mer, Rédené eta Tréméven\n12.188 (2018ko urtarrilaren 1a)\n6.277 (%51.5) 5.780 (%47.4)\nQuimperlé (bretainieraz: Kemperle) Bretainiako Finistère departamenduko udalerri bat da, Bro Kernev lurralde historikoan dagoena.\n4 Herri senidetuak\nLorient eta Quimper arteko errepidean kokaturik dago, Isoe eta Ellé ibaiek bat egin eta Laïta ibaia eratzen den gunean.\nNeanderthalen garaiko aztarnak aurkitu izan dira eta hainbat trikuharri ere badaude inguruan.\nV mendearen hasieran Villa Anaurot izeneko asentamentu batian zen baina normandiarrek 868 urtean suntsitu zuten.\nXII mendean Gurutze Santuaren abadetxea eraiki zen eta honen inguruan hazi zen Quimperlé. Al-Idrisi geografo arabiarrak honela deskribatu zuen "Kimberlik" 1154 urtean: "ongi kokaturiko hiri bat, txikia eta animatua, merkatu aktibo eta industria ugari dituena". Azkar aberastu zen eta XIII mendean Joan I.a Bretainiako dukeak harresiz inguratu zuen beheko hiria (alde historikoa). XIV mendean San Migel eliza eraiki zen muino batean.\nGurutze Santuaren abadetxea.\nPont Fleuri zubia.\nOrriaren azken aldaketa: 9 azaroa 2020, 16:36.


Ivan Velasco: "Jakob Fuglsang, gure liderra, sailkapen orokorrera aukerekin iristea espero dut" - Debagoiena - Goiena.eus\nIvan Velasco: "Jakob Fuglsang, gure liderra, sailkapen orokorrera aukerekin iristea espero dut"\nMaialen Regueiro 2019-07-11 18:04\nIvan Velasco arrasatearrak, Astana Pro Team taldean dihardu lanean eta Frantziako Tourrean izandako taldekako erlojupekoa prestatzen aritu da taldearekin.\n"Astana Pro Team talde barruan eginkizun desberdinak jorratzen nabil aurten. Lan desberdin hauen adibide gisa, erlojupeko garrantzitsuetan daukadan papera azalduko dizuet gaurkoan. Horretarako, Tourreko bigarren etapan egindako lana idatziko dizuet hurrengo lerroetan. Lehengo eta behin, eta normalean lasterketa baino aste batzuk lehenago, artxibo GPSa lortzea da. Artxibo honekin, altitude profila eta GPS koordenadak ordenagailuan ikusteko gai gara. Material hau izanda eta ordegailuan bertan, simulazio batzuk egiten ditugu, erlojupekoaren iraupena jakiteko, txirrindulariek landuko duten potentzia aztertzeko eta erabiliko dugun materiala (gurpilak eta garapenak) erabakitzeko. Gaur egun daukagun teknologiarekin, kurba arriskutsuak, azelerazioak eta dezelerazioak, igoerak eta jaitsierak, zehaztasun handiz aztertu ditzakegu. Honek abantaila handia eskaintzen digu, dena ondo eta denborarekin planifikatzeko.\nBetalde, Tenerifen maiatzean eta ekainean egindako egonaldian, Tourrean arituko ziren zazpi txirrindulari izan genituen taldekako erlojupeko entrenamenduak egiteko. Hiru egun eman genituen, taldeko oreka, txirrindularien posizioak eta erreleboak emateko intentsitatea frogatzeko eta erabakitzeko. Datu guzti hauekin, Tourra hasi baino lau egun lehenago, Bruselasera iritsi ginen. Bi egun eman genituen, taldekako erlojupekorekin bueltaka, entrenamendu espezifikoak egiten, eta aurreikusitako material, erreleboen iraupena eta intentsitatea eta txirrindularien posizioak aztertzen. Txirrindularien iritzia oso garrantzitsua da une oro.\nFroga guztien ondoren, dana prest dago. Larunbat gauean eta igande goizean txirrindularien elikadura eta hidratazioa kontuan izaten da baita ere. Energia behar da erlojupeko bat lehiatzeko. Aztertutako protokolo zehatza daukagu erlojupeko egunetarako, funzionatzen duela badakigu lasterketa askotan frogatu dugulako, horregatik beti elikagai berdinak jaten dituzte txirrindulariek, beroketa lan eta intentsitate berdinean aritzen dira erlojupeko egun guztietan. Guzti honek, mentalki segurtasun puntu bat ematen die, irteera puntuan %100 egoteko.\nAstana taldeko txirrindulariak erlojupekoa prestatzen (Irudia: Astana Pro Team)\nOso labur eskaini dizuet erlojupeko bat prestatzeko lana, baina ikusi duzuen moduan, egun batzuk behar dira gauzak ondo eta eraginkor egiteko. Ikusi zenuten moduan, guretzako taldekako erlojupekoa nahiko ondo joan zen. 20 segundu galdu genituen Ineos taldearekin. Gure iazko erreferentzia beraiek, 47 segunduko galera izan zen, beraz aurrerapauso polita lortu dugu aurten. Egia da baita ere, aurreikusitakoa baino polikiago irten behar izan ginela, Jakob Fuglsangek larunbatean izandako erorketagatik. Lehenego hamar kilometroak %90ko esfortzuan egin genituen eta honen ondorioz zortzi eta hamabi segundu arteko galerak izan genituen.\nAsteartean etxera bueltatu nintzen eta telebistatik ikusiko ditut hurrengo etapak. Hamahirugarren etapa, Pau-ko erlojupekoaren azterketa eta plangintza lana tokatzen zait egun hauetan. Espero dut, gure liderrak, Jakob Fuglsang, sailkapen nagusian aukera guztiekin iristea izendatutako egunera, beti lan aberatsagoa eta zirraragarria da, zerbait bor-bor dagoenean".


AMAÑA HERRI IKASTETXEA: OLENTZERO 2014\n2014a bukatzeko abenduaren 23an OLENTZEROren eguna ospatu genuen. Goizeko 9:30etan Olentzeroren bisita izan genuen eta haur hezkuntza eta lehen hezkuntzako lehen eta bigarren mailako ikasleek abestuz eman zioten ongi etorria. Nahiz eta urduri xamar egon, eskolako txikienak ilusioz eta pozez bizi izan zuten une hori. Lehen hezkuntzako 3., 4., 5. eta 6. mailako ikasleak, berriz, Gabon Kantak abestera joan ziren San Andres eta Ego Gain zaharren egoitzetara. Umeak oso ondo abestu zuten eta aiton-amonek bihotz-bihotzez eskertu zuten umeak abestera joan izana. Goiza bukatzeko 11:45ean eskolako patioan gabon kantak abestu genituen guraso eta familientzako.


HISTORIA | Beti Jai Alai\nBETI JAI ALAI taldea Bilboko Basurtuko auzotarren euskal griñatik sorturiko dantzari taldea da; euskal dantzarekin zerikusi duen guztia ikasi eta erakustea helburu duelarik\nHelburu horrekin egindako ahaleginak ez dira alperrik izan eta gaur egun hirurogei kideko talde garatu bat izatera iritsi da BETI JAI ALAI; errepertorioa, berriz, aberatsa eta nabarra du, Xibero, Lapurdi, Nafarroa, Araba, Gipuzkoa eta Bizkaiko dantza, doinu, soinu, kantu eta jantzi zaharrak ageri direlarik bere emankizunetan; dena den, agerian dago beti taldearen kutsu bizkaitarra.\nAgirien arabera, taldea 1968ko apirilean sortu zen. Bere lehenengo agerraldia 1968ko apirilaren 21an izan zen, Bilboko Kirol Udal Pabiloian ospatutako jaialdi batean. BETI JAI ALAIren aita-pontekotza Dindirri taldeak egin zuen, eta jaialdian soinulari klasikoek parte hartu zuten, hala nola Salba Ugarte, Txilibrin eta Balbino Ojanguren trikitilariak; Txistulari Udal Banda (Boni Fernandezen batutaren agindupera); Argoitia anaia-arreba kantariak; San Anton Orfeoia eta Errekaldeberriko Arraizpe Korala; eta Amaia, Gazteak Alai eta Goi Alde dantzari taldeak; Txistulari aldizkariaren 1968ko 54 alean (apiril-maiatza-ekaina) jasotzen den bezala.\nHasieran taldeak ensaiatzeko tokia Basurtu auzoko Garagardotegian zuen. Geroago Sortzez Garbiaren parrokiako lokaletan aterpetu zen taldea, harik eta 1987an Malako Estrata kaleko egoitzaren jabe egin zen arte. 2003 urtean, berriz, gaur egunean ensaio-tokia eta taldearen egoitza diren Masustegiko Estratako lokaletara igaro zen.\n1993 urtean BETI JAI ALAIk bere sorreraren 25 urteurrena ospatu zuen; ospakizunetako egitaraua osatzeko, gonbitaz Perm-eko talde errusiarra (Ural mendietan) ekarri zuelarik.Gerora, 2008. urtean taldeak 40. urteurrena ospatu zuen, besteak beste Arriaga Antzokian eman izan zuen jaialdi baten bidez, Bilboko lau estanpaz osatutako egitarau bat eskainiz:\nXVI mendean Bilboko haundikiek egindako Jaia: orduko torneo eta dantzak;\nXVII eta XVIII mendetako Gorpuzti eguneko Jaia: dantzari eta erraldoiak parte hartzen duteneko prozesioa;\nBilboko Aratusteak, XIX / XX mendean;\nBilbo eta inguruko elizateetako erromeriak, eta gaur egun Begoñan egiten diren aurresku eta dantzak.\nDatorren 2013. ean BETI JAI ALAI-k bere 45. urteurrena ospatzeari ekingo dio.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Elektrizitatea eta automatismo elektrikoak (Modulua)" topic_facet:"Sistema sekuentzial programagarriak (Modulua)" author_facet:"Navarro, Francisco"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Elektrizitatea eta automatismo elektrikoak (Modulua) Proposatutako gaia: Sistema sekuentzial programagarriak (Modulua) Egilea: Navarro, Francisco\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 2 Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Fabrikazio mekanikoko produkzioaren programazioa (Heziketa Zikloa). Goi maila Gehiago ... 2 Galdaketa eta pulbimetalurgiaren bidezko produkzioa (Heziketa Zikloa). Goi maila 2 Instalazioa eta mantenimendua (Lanbide Arloa) 2 Lanbide Heziketa 2 Linea automatizatuen muntaia- eta mantentze-lanak (Modulua) 2 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 2 Muntaia- eta mantentze-lan elektriko/elektronikoak (Modulua) 2 Sistema automatizatuak (Modulua) Sistema sekuentzial programagarriak (Modulua) 1 Instalazio domotikoen eta automatikoen konfigurazioa (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Dieta osasungarria: Plater txikitik jatearen abantailak [2tik 1. orria] | Aldizkaria | EROSKI CONSUMER\nDieta osasungarria: Plater txikitik jatearen abantailak\nEgunero, janariarekin zerikusia duten 250 erabaki hartzen ditu norbanako bakoitzak, batez beste; hori diote, behintzat, elikadura-joerak ikertzen dituztenek. Gosariarekin hasten gara (zer hartu?, gazia edo gozoa?, magdalenak edo ogia?...), eta otordu guztietan erabaki behar izaten dugu zenbat hartuko dugun jaki bakoitzetik. Asteko egun guztietan.\nZenbat janari hartu erabakitzeko orduan, zentzumenek ez ezik (zaporea, usaina, testura...), beste zenbait alderdik ere eragiten dute. Jango dugun lekuan zer argi dagoen, zer musika eta zenbateko zarata, horrek ere badu zerikusia gehiago edo gutxiago jan dezagun, eta, nola ez, janariaren berezko ezaugarriek ere bai (tenperatura, kolorea, lurrina...). Era berean, jatekoak zenbat eta eskurago eduki, zenbat eta errazago eta erosoago hartu ahal izan, ohikoa izaten da orduan eta gehiago jatea, oso osasungarriak ez badira ere. Norberak zer duen gogoko eta zer ez, kultura- eta familia-baldintzak, lagunarteak edo elikagaiaren neurriak eta hura zerbitzatzen duten ontzienak, alderdi horiek guztiek ere baldintzatzen dute erabakia. Adibidez, plater sakonetik jan beharrean plater zapaletik eginez gero, % 22 gutxiago jatea ekar lezake horrek. Janaria murriztu nahi denean, laguntza ezin hobea da plater txikiak erabiltzea.\nPlaterean zenbat eta jaki gehiago ikusi, gehiago jateko joera dago, goserik ez izan arren\nHurrengo orrira joan: Gutxiago jan, baina nabaritu gabe >>\nPDF: Egin klik hemen honako ekintza hau burutzeko: Informazio hau PDF bertsioan jaitsi (625 Kb)\n[1. orria] Plater txikitik jatearen abantailak\n[2. orria] Gutxiago jan, baina nabaritu gabe


a_20191104_Klimatoia-2019 - GIE Eibar - Gipuzkoako Ingeniaritza Eskola. Eibarko atala - UPV/EHU\nGipuzkoako Ingeniaritza Eskola. Eibarko atala\nIdazkaritza eta izapideak\nZerbitzuak eta baliabideak\nZentroaren antolaketa Erakutsi/izkutatu azpiorriak\nEnergia Berriztagarrien Ingeniaritzako Gradua\nMugikortasun programak / Mobility programs\n2020ko Jardunaldi Irekiak\nIzena eman otsailaren 17tik 23ra!\nEnergia Berriztagarrien Ingeniaritzako Gradua ikasi nahi duzu?\nEibarrek klimarekiko konpromisoa berretsi du, 2019ko Eibarko Klimatoiaren bitartez\nLehenengo argitaratze data: 2019/10/30\nEibarko 2019ko Klimatoiak 20 gazte inguru bildu zituen joan den asteburuan, Gipuzkoako Ingeniaritza Eskolaren Eibarko egoitzan. Aurtengoa bigarren edizioa izan da.\nGipuzkoako Ingeniaritza Eskolak berak (Eibarko atalak) eta Eibar Clima Labek antolatu dute topaketa (Eibarko Klimatoiaren antolakuntza koordinatu eta sustatzen duen kolektiboa). Eibarko Udalaren laguntza jaso du, eta Eko-Rec, Teknimap eta Goiener enpresen babesa.\nBost erronka proposatu ziren astebururako, helburu nagusi batera bideratuak: klima aldaketaren aurkako borroka. Ekitaldian izena eman zuten pertsonez osatutako bost talde lanean aritu ziren aipatu erronkentzako konponbide bideragarri eta praktikoen bila.\nIgande goizean, bost taldeok nork bere proposamena aurkeztu zuten epaimahaiaren aurrean, horretarako bost minutuko tartea zutela. Ekitaldia amaitzeko, epaia irakurri eta sariak banatu ziren.\nGIE Eibarrek proposatutako erronka langai hartu zuen taldeari eman zioten lehen saria. Fatxadak isolamenduarekin eraikitzeko sistema efiziente eta jasangarri bat diseinatu behar zen. Isolamendua plastikozko ontzien ezkatetatik eratorritako zuntzezkoa izan behar zen.\nBi finalista ere saritu zituzten:\nEko-Rec enpresak proposatutako erronkari aurre egin zion taldeak jaso zuen lehen finalista saria. Negozio eredu berri bat diseinatu behar zen, enpresei zerbitzu pertsonalizatua eskainiko liekeena Ekomodo markako plastikozko ontzietatik eratorritako produktu birziklatuen diseinuaren gainean.\nBigarren finalista saria Goiener eta EkoOn entitateek proposatutako erronka onartu zuen taldeari eman zioten. Negozio eredua eta ekintza plana garatu behar zituzten, eraikin jakin batzuen estalkietan eguzki baratzeak ipinita energia trantsizioa bultzatzeko.\nEibarko Klimatoia dela medio, aurten ere, Eibar klima aldaketaren aurkako borrokan, energiaren efizientzian eta energia berriztagarrietan berritzaileak diren enpresa ekintzaileen alde apustu egiten duten hirien Europako mapan agertuko da. Industria eta hezkuntza azpiegitura esanguratsuak ditu eskualdeak arlo horietan, ikerketa eta ekintzailetza ekosistema bat gaitzeko. Hala, agerian geratu da Klimatoia bultzada ezin hobea dela horretarako behar diren konexioak aktibatzeko.\nSariak banatu ondoren, Oihana Aristondo, Gipuzkoako Ingeniaritza Eskolaren Eibarko ataleko koordinatzaileak eta Esther Velasco, Eibarko Udaleko sustapen ekonomikoko zinegotziak eman zioten amaiera ekitaldiari.\nEibarko Unibertsitate Laboralaren 50. urteurrena


Erdigune bat eta bost kale | Mundua | Berria\nKataluniako prozesu subiranista. Diada. ANALISIA\nEstelada erraldoi bat Bartzelonako Espainia plazan, atzo, ANC Biltzar Nazional Katalanak independentziaren alde antolatutako ekitaldian. ALBERTO ESTEVEZ / EFE Tamaina handiagoan ikusi\nTopaketaren irudia egituratu nahi izan zuen atzo ANCk Bartzelonako Espainia plazara eramanda Diadaren ospakizun jendetsua. Bost kale handik eta Firako etorbideak egiten dute topo plazan, ia Kataluniako independentziazaletasunak dauzkan adina sentsibilitate. Borondate, mezu, horrekin aukeratu zuten antolatzaileek leku hori aurten indar erakustaldia egiteko.\nIaz bezala, xingola horia izan zen manifestariek paparrean zeramaten ikur nagusia; paparrean eta pentsamenduan, aurki ezagutuko baitugu independentzia prozesuaren arduradun nagusien aurkako epaiketa bidegabearen emaitza, eta horrek batzen dituelako, oraingoz, goi arduradunak. Zatituta iritsi ziren iaz independentziazale instituzionalak Diadara, eta zatituago iritsi dira aurten, azken urtea ez delako alferrik iragan, Espainiako estatu egituren lasaitasunerako.\nIndependentziazaletasunaren goi mailako egoera txar hori, esapide fin bat erabiliz, ez dago, zorionez, oinezko herritarren artean; horiek, atzoko Diadetan parte hartu zutenen artean gehiengo nagusi-nagusia direnek, alderdietan eta horiek izendatuta erakundeetan ez dauden herritarrek, «batasuna», «elkar hartu», «denok batera» eta halako kontzeptuak erabiltzen dituzte oraingo egoeratik nola irten galdetzen diegun aldiro. Ez dute ulertzen alderdi nagusiek ez lehenestea estrategia bateratu bat, eta, aitzitik, balizko hauteskunde batzuen emaitzei eskaintzea kezka nagusia. Azken urtebetean asko handitu da alderdien aurkako jarrera, tonu txarreko espresio deskalifikatzaileak: «denak berdinak dira» erako esamolde orokortzaileak. Nekea nabaritu da, atzoko ekitaldi nagusian izandako parte hartze ohi baino txikiagoak erakutsi duen bezala.\nBi aldetatik ari da galtzen babesa independentziazaletasuna. Azken hamarkadan independentziaren aldeko urratsa egin dutenen aldetik, eta gaztetatik —independentziazaleak % 15era justu iristen zirenean— direnen aldetik. Aurrenekoei min egiten dielako batasunik ezak, haiek buruko eskema aldatu zutenean —«kito, independentzia da bide bakarra», esan zioten goiz batean bainugelako ispiluan agertzen zenari—, ekintza batasuna zelako motor nagusia. Giro horretan bakarrik zeuden erabakia hartzeko prest, eta giro horrek bultzatu zituen urte batzuk lehenago sekula pentsatu ez zutena egitera. Batasun giro horren faltan, «esango didazue noiz itzultzen zareten garai bateko girora, eta ikusiko dut zer egiten dudan». Ahots apalarekin adierazten dute haien iritzia, batere deskalifikaziorik gabe.\nBigarren taldekoen iritziz, prozesua mantsoegi doa, arduradunak kikilduta daude etor lekiekeen zigorragatik, eta herritarrak engainatzen ari dira, itxurakeria hutsean, denborari denbora ematen Espainiako estatu egiturei behingoz aurre egin ordez. Oso tonu gogorra erabiltzen dute jendaurrean hitz egiteko aukera daukaten aldiro, mikrofono baten aurrean hala nola batzarretan eta sare sozialetan. Urtero Diadaren bezperan 1714ko borrokan Bartzelonako defentsa sutsua egin zuten soldaduei El Fossar de les Moreres gunean egiten zaien omenaldi publikoan, Quim Torra lehendakariari «traidorea» deitu zioten asteartean.\nEta, erdian independentziazale gehienak, kandela laikoa nori piztu ez dakitela, alderdi politikoek norberaren epe laburreko interesak baztertu ditzaten. Ikusten dutena etsigarria izan arren, amore emateko prest ez daudenak, ohartuta tren hori —galdetu Quebecen—oso gutxitan pasatzen dela. Pazientzia handia daukate, oinezko herritarren arteko giro onean eroso daude, alderdien diziplinetatik aske diren egituretan egiten dute lan, eta duela hamar urteko ilusio berarekin ari dira lanean.\nEta bitartean, zertan ari dira PDeCAT eta ERC alderdi nagusiak? Kalkulagailua esku ahurrari itsatsita lantzen dituzte analisiak. Espainiako Auzitegi Gorenak sententzia kaleratu bitartean Kataluniako Gobernuak segituko zuen ituna aurkeztu zuten jendaurrean bertako eta kanpoko askoren harrigarri. Hura esan zutenean, artean oso txarra zen harremana gobernua osatzen duten bi alderdi horien artean, eta, egonkortasuna gogoan, erabaki zuten krisiaren irteera, haustura alegia, atzeratzea. ERCkoek gogoan daukate sententziaren denbora muga hori, ez dute ahaztu, eta ez dute ahazteko asmorik.\nDuela hilabete batzuk arte bi alderdiek esan dute sententzia zigortzaileari erantzuteko modu sendoetako bat gobernua bertan behera utzi eta hauteskundeetara deitzea izango zela; herritarren haserrea baliatuta, orain legebiltzarrean independentziazaleek daukaten gehiengoa —70 eserleku dauzkate, gehiengoa 68 eserleku dira—, handitzeko asmoarekin. PDeCATek, baina, ez ditu hauteskundeak aurreratu nahi; ERCk bai. Zer gertatu da irizpidea aldatzeko? Tartean hiru hauteskunde egon direla, eta horietako bitan —udal hauteskundeak eta Espainiako Gorteetakoak— ERCk sorpasso dudaezina egin diola PDeCATi boto kopuruan.\nPDeCATek ez dauka hautagai argia, Torrak ez duelako aurkeztu nahi —egoeraren larritasunagatik onartu zuen lehendakaritza—, eta Artur Mas lehendakari ohia bakarrik aurkeztuko da irabazteko aukera guztiak baldin badauzka, oso zaila dena. ERCk ere ez dauka hautagai sendorik —Pere Aragones lehendakariordea? Legebiltzarburu Roger Torrent?—, baina aldeko haize nabarmena dauka.\nOso fenomeno bitxia, eta era berean argigarria, gertatu da Kataluniako independentziazaletasunean Europako eta Espainiako Gorteetako hauteskundeen emaitzei erreparatuz gero. Europakoetan, Carles Puigdemont lehendakari erbesteratuari eman zioten garaipena, egokiena delakoan auzia Europan azaltzeko. Baina ERCri Espainiako Kongresurako hauteskundeetan, bera delakoan eraginkorrena Kataluniako auzia Espainiako politikan kudeatzeko.\nNork esan zuen hautesleak ez direla sekula tronpatzen?\nArma nuklearrak debekatzeko ituna indarrean sartu da gaur, 51 herrialdetan


Colegio Pureza de María Bilbao | Bakaiku Barnetegia!!\nInicio > ESO > Bakaiku Barnetegia!!\n11 Abr Bakaiku Barnetegia!!\nPublicado a las 08:41h en ESO\tpor\tPureza de María 0 Comentarios\nMotxilak ondo bete, etxekoei agur esan, gure ikastetxeko ikasleekin elkartu eta Nafarroako Sakana haranean, naturaz inguratuta geneukan Bakaikuko barnetegia. Gure 3. eta 4. DBH-ko ikasleek ezaugarri amankomunean bat zeukaten, elkarrekin lotzen zituena: euskara ikasi nahi zutela eta ikasi zuten, ongi gainera.\nPlanteamendua sinplea zen: eguneko 24 orduak euskara hizkuntzan murgiltzea. Ideia hau erraza iruditzen den arren, aitortu behar da honek gogo sendoa eskatzen zuela. Gure ikasleak saiatu ziren, egun eta gau, beraien burua euskaran mintzatzera behartzen, gogoa izan zuten eta hori, zinez, eskertzekoa da.\nBarnetegian Udaneren eta Maggiren eskutik lortu genuen euskara hizkuntzan mulgiltzea, ekitaldi asko eta oso dibertigarriak prestatu zituzten, hala nola, bideoklip bat (gaur egun “Lipdub” deiturikoa), makillaje tailerra, talo tailerra, ariketak, abestiak asmatu, dantzatu, youtube erronkak, disko-jaia, euskal-karaokea, antzerkia…etab. Benetan ariketa oso aproposak eta erakargarriak izan ziren, ikasleek oso ondo pasatu zuten, motibatuta zeuden eta euskararen erabilera bultzatzen zuten. ESKER MILA Udane eta Maggi! Ariketa guzti hauek euskaratik eta euskaraz egiteko sortu ziren, guztiak oinarri eta helburu bera dauzkate: EUSKARA SUSTATZEA.\nIkasleen aisian ere euskaraz mintzatzen zen; gosaldu, bazkaldu, askaldu, afaldu… Ekimen hauei guztiei esker, gure ikasleen ikasketa azkartu egin zen, eta gainera, egunean zehar erabiltzen ditugun objektuen izenak euskaraz entzutea oso polita zen: erratza, pitxerra, hortz eskuila…\nAzken finean, hizkuntza bat ikasteko ez dago hizkuntza hori hitz egiten den ingurunean murgiltzea bezalakorik.\nNuria Pereda eta Inmaculada Ruiz. Pureza de Mariako euskara irakasleak


Kopla Barik zirkuituak emandakoa, Hitzetik Hortzeran - bertsoa.eus\nHitzetik Hortzera 2020-12-24\nBizkaiko txapelketarik egin ez den arren, bertsorik ez da falta izan Bizkaian udazkenean, Kopla Barik bertso zirkuituari esker. Lau bertso saio berezi antolatu dira, eta azkenengoan izan da Hitzetik Hortzera, Bizkaiko txapeldunen saioan. Antolatzaile eta bertsolariekin aritu gara solasean, eta haiek kontatutakoa eskainiko dizuegu larunbatean eta igandean, ETB1en.\nMaddi Ibaibarriaga Bizkaiko Bertsozale Elkarteko antolatzaileetako batekin elkartu gara. Azken saioaz gain, Kopla Barik bertso-zirkuituaren helburuez eta izan duen harreraz aritu gara berarekin, besteak beste. Bestalde, Etxahun Lekue eta Onintza Enbeita ere izan ditu solaskide Eiderrek; Bizkaiko bertsolari txapelketako azken bi txapeldunak dira, eta txapeldunen saioan ez ezik, beste saio banatan abestu dute zirkuitu honetan. Txapelketa bertan behera geratu den urte honetan, txapelketak eta Bizkaiko bertsogintzaren bilakaera izan ditugu hizketarako gai.\nMusikatua, trama, sariketa…denetariko saioak\nBertso saio musikatua izan zen lehena, Mungian. Gero, bertso trama etorri zen; Igorreko saio hartan, bertsolari bakoitzari paper bat esleitu eta denboran bidaiatzea egokitu zitzaion, 2041eko Bizkaiko Bertsolari Txapelketako finalera jauzi eginez. Sariketa izan zen hirugarrena, Durangoko Plateruenan; eta azken saioan, Bizkaiko zortzi txapeldun elkartu ziren oholtza gainean, Getxon. Orduko bertsoaldiak ere ekarriko ditugu aste honetako programara.


HIbai Etxebarria: el primer clip de su nuevo disco\nTestua: Hibai Etxebarria\nNork ez ditu gustuko goxokiak? Eta, garai mingots hauek eztitzeko, zer hoberik goxoki musikal batzuk baino? Hibai Etxebarriaren azken lan honek pandemia honetan idatzi eta grabaturiko abestiak biltzen ditu. Zapore propioa duten 10 kantuz osaturiko bonboien kaxa bat. Kantu koloretsu eta alaiak. Maitasunaren laudorioak. Goxokiak!\nAbentura harrigarri baten fruitua, estilo ezberdinetatik bidaiatuz. 120 pertsonatik gora parte hartu dute grabazio prozesuan eta Estatuko zein Latinoamerikako 7 estudio ezberdinetan grabatua izan da. Ahotsak nagusi dira lan koral honetan. Hibairen musikan ohizkoak diren rock gitarrak, orkestazioak, haizezko instrumentuak, elektronika edo euskal zein atzerriko folkloreen soinuak ere aurkituko dituzue.\nBere zuzeneko bandarekin grabatu ditu abestiak: Xabi Aburruzaga (Trikitixa), Alain Gallego, (Teklatuak), Gotzon “Blues” Ereño (Gitarra elektrikoa), Xabi Barrenetxea (Baxua), Iraide Ansorena (Perkusioa) eta Carlos Sagi (Bateria).\nHainbat artista eta lagun bildu ditu disko honetan. Besteak beste: Yogurinha Borova, Camelo, Zuriñe Hidalgo, Aitor Etxebarria, Ayna Ziskar, Marco Paul, Kike Mora, NaZ, Ruben Salvador, Eibarko Koro Gaztea…\nAurkezpen kontzertua Durangoko Azokan izango da. Abenduaren 7an, 16:50, Plateruenan. Emanaldi berezia prestatzen gabiltza Gernikako NAZ hirukotearen ahotsekin batera.\nHibai Etxebarriak jazza eta euskal kantutegi herrikoia uztartu ditu 'Trip Tic III: Euskarazz' proiektuan. ('Bizkaia Maite' kantuaren bideoklipa)\nHibai Etxebarriak (Gernika) bere bakarkako lehen lana aurkezten du, 'Trip TicsI-II' (Gaztelupeko), zoragarriki idatzi eta int... (gehiago irakurri)\nKiko Veneno, akustikoan eta sasoi betean